
ARGUMENT
Prezentul raport de activitate a fost elaborat pentru evaluarea managementului de către Consiliul Judeţean Vaslui, denumit în continuare autoritatea, pentru Biblioteca Judeţeană „Nicolae Milescu Spătarul” Vaslui, instituţie aflată în subordinea sa, în conformitate cu prevederile Ordonanţei de Urgenţă a Guvernului  nr.189/2008 privind managementul instituţiilor publice de cultură, modificată prin O.U.G. nr. 68/2013 şi aprobată prin Legea nr.185/2014, întocmit conform modelului cadru prevăzut în anexa nr. 4 la Ordinul Ministerului Culturii nr. 2799/2015  pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management.
Prezentul raportul de activitate, urmărind prevederile legale, se axează pe următoarelle direcţii:

a.Evoluţia instituţiei în raport cu mediul în care îşi desfăşoară activitatea şi în raport cu sistemul instituţional existent;
b.Îmbunătăţirea activităţii instituţiei;

c.Organizarea/sistemul organizaţional al instituţiei;

d.Situaţia economico-financiară a instituţiei;

e.Strategia, programele şi implementarea planului de acţiune pentru îndeplinirea misiunii specifice instituţiei, conform sarcinilor şi obiectivelor formultate de autoritate;

f.Evoluţia economico-financiară a instituţiei, pentru următoarea perioadă de management, cu menţionarea resurselor financiare necesare de alocat de către autoritate.
În conformitate cu prevederile contractului de management, datele şi informaţiile din prezentul raport sunt aferente anului 2019, reprezentând evaluarea anuală, respectiv a doua evaluare a contractului de management încheiat pentru perioada 17.01.2018 până la data de 16.01.2023.  
A) Evoluţia instituţiei în raport cu mediul în care îşi desfăşoară activitatea
Biblioteca Judeţeană “Nicolae Milescu Spătarul” Vaslui, instituţie publică din categoria bibliotecilor de drept public, cu personalitate juridică, funcţionează în subordinea Consiliului Judeţean Vaslui conform prevederilor Legii Bibliotecilor nr.334/2002, republicată, cu modificările şi completările ulterioare. 
În anul 1951 se înfiinţează sistemul naţional de biblioteci publice din România, iar prin Hotărârea Guvernului nr. 1542/1951 a luat fiinţă Biblioteca Raională Vaslui. În anul 1968, în urma reformei administrative, Biblioteca Raională Vaslui devine Bibliotecă Judeţeană, reorganizată ulterior, potrivit Decretului nr.703/1973. Denumirea de Nicolae Milescu Spătarul a fost atribuită prin Decizia nr.497/1991 a Prefecturii Judeţului Vaslui. Biblioteca se defineşte ca structură info-documentară aparţinând Sistemului Naţional de Biblioteci, parte integrantă a Sistemului Naţional de Informare şi Documentare şi are în societatea informaţională “rol de importanţă strategică”. Biblioteca este instituţia, compartimenul sau structura specializată ale cărei atribuţii principale sunt: constituirea, organizarea, prelucrarea, dezvoltarea şi conservarea colecţiilor de cărţi, publicaţii seriale, documente audio-video, a altor documente de bibliotecă şi a bazelor de date, pentru a facilita utilizarea acestora în scop de informare, cercetare, educaţie sau recreere; iniţierea, organizarea şi desfăşurarea de proiecte şi programe culturale în parteneriat cu autorităţi şi instituţii publice, cu alte instituţii de profil. Pentru a răspunde provocărilor societăţii contemporane, biblioteca şi-a diversificat funcţiile, atribuţiile şi serviciile oferite utilizatorilor. 
Prin structură, servicii şi funcţionalitate, Biblioteca Judeţeană “Nicolae Milescu Spătarul” Vaslui serveşte interesele de informare, documentare, lectură şi recreere ale diverselor categorii socio-profesionale de utilizatori. Biblioteca oferă servicii de informare şi documenare sub diverse forme şi în contexte diferite, contribuind la dezvoltarea personală a utilizatorilor prin educaţia formală, prin educaţia pe tot parcursul vieţii, prin cultura informaţiei, activităţi de petrecere a timpului liber etc. Deţine un rol important în comunitatea vasluiană atât prin asigurarea accesului gratuit la documentele existente pe diferite suporturi (hârtie, electronic, baze de date etc.), cât şi prin programul manifestărilor culturale în care marchează anumite aspecte ale valorilor culturii locale, naţionale şi universale. Colecţiile bibliotecii cuprind circa 290.000 de unităţi bibliografice (cărţi, periodice, documente audio-video) organizate după anumite criterii menite să faciliteze regăsirea fiecărei unităţi constitutive. 

Biblioteca Judeţeană “Nicolae Milescu Spătarul” Vaslui îşi desfăşoară activitatea alături de instituţii de cultură şi învăţământ  precum:  Muzeul Judeţean “Ştefan cel Mare” Vaslui, Centrul Judeţean pentru Conservarea şi Promovarea Culturii Tradiţionale Vaslui, Direcţia Judeţeană pentru Cultură Culte şi Patrimoniul Cultural Naţional Vaslui, Inspectoratul Şcolar Judeţean Vaslui, Instituţii de învăţământ preşcolar, Instituţii de învăţământ gimnazial şi Instituţii de învăţământ liceal, Biblioteci şi Centre de Informare şi Documentare Şcolare, Casa Corpului Didactic Vaslui, Casa de Cultură “Constantin Tănase” Vaslui, Palatul Copiilor Vaslui, Direcţia Judeţeană pentru Sport şi Tineret Vaslui, O.N.G-uri etc.

Prin serviciile oferite, colaborarea şi partenetiate cu instituţiile menţionate, biblioteca se implică activ în viaţa culturală a oraşului. Deşi, aparent, mediul este unul concurenţial, considerăm că biblioteca transcende limitele acestui tip de instituţii pentru că, aşa cum o defineşte legea specifică, biblioteca este o structură info-documentară, cu o ofertă de colecţii de tip enciclopedic, de produse şi servicii care se adresează întregii comunităţi.

a.1.Colaborarea cu instituţii, organizaţii, grupuri informale care se adresează aceleiaşi comunităţi
Biblioteca Judeţeană „Nicolae Milescu Spătarul” Vaslui, prezenţă activă în contextul cultural vasluian şi regional, colaborează cu instituţii de cultură şi educaţie care au atribuţii şi competenţe de interes comun privind satisfacerea intereselor de informare, studiu, lectură, educaţie şi recreere ale comunităţii. Parteneriatele reprezintă o resursă extrem de valoroasă care contribuie la îndeplinirea misiunii şi obiectivelor instituţiei. Colaborarea inter-instituţională permite dezvoltarea de noi servicii pentru utilizatorii bibliotecii şi aducerea de know-how înspre instituţia noastră. Biblioteca a făcut progrese notabile în ceea ce priveşte dezvoltarea de parteneriate active, constructive şi productive, făcând trecerea de la abordarea cantitativă - cu numeroase acorduri formalizate, la abordarea strategică - cu acorduri de parteneriat bine definite şi atent urmărite din punct de vedere al eficacităţii. Au fost încheiate parteneriate cu instituţii de cultură, educaţie şi organizaţii din judeţ sau din afara acestuia, având ca scop implicarea instituţiei în viaţa comunităţii, concretizate în organizarea unor activităţi de impact în comunitatea vasluiană, adresându-se copiilor preşcolari, elevilor, studenţilor, specialiştilor în diverse domenii etc. Dintre instituţiile/ organizaţiile care au colaborat cu biblioteca judeţeană, în anul 2019, amintim: 

a)Instituţii de învăţământ de toate nivelurile din municipiu şi judeţ:

Învăţământ preşcolar:

· Grădiniţa cu Program Prelungit Nr. 3 Vaslui;
· Grădiniţa cu Program Prelungit Nr. 5 Vaslui;
· Grădiniţa cu Program Prelungit Nr. 8  Vaslui;
· Grădiniţa cu Program Prelungit Nr. 9 Vaslui;
· Grădiniţa cu Program Prelungit Nr. 15 Vaslui;
· Grădiniţa cu Program Prelungit Nr. 17 Vaslui;
· Grădiniţa cu Program Prelungit Nr. 18 Vaslui; 
· Grădiniţa cu Program Prelungit Nr. 19 Vaslui.
Învăţământ gimnazial:

· Şcoala Gimnazială ”Alexandru Ioan Cuza” Vaslui; 
· Şcoala Gimnazială ”Dimitrie Cantemir” Vaslui; 
· Şcoala Gimnazială ”Constantin Parfene” Vaslui ;
· Şcoala Gimnazială ”Elena Cuza” Vaslui; 
· Şcoala Gimnazială ”Ştefan cel Mare” Vaslui;
· Şcoala Gimnazială ”Mihai Eminescu” Vaslui; 
· Şcoala Gimnazială ”Constantin Motaş” Vaslui;
· Şcoala Gimnazială ”Alexandra Nechita” Vaslui;
· Şcoala Gimnazială ”Vasile Alecsandri” Vaslui;
· Şcoala Gimnazială ”Mihail Sadoveanu” Vaslui ;
· Şcoala Gimnazială Laza, Vaslui;
· Şcoala Gimnazială „Ştefan Ciubotăraşu” Lipovăţ, Vaslui;
· Şcoala Gimnazială Oşeşti, Vaslui;
· Școala Gimnazială Tătărăni, Vaslui
· Şcoala Gimnazială Todireşti, Vaslui;
· Şcoala Gimnazială Văleni, Vaslui.

Învăţământ liceal:

· Liceul Teoretic ”Mihail Kogălniceanu” Vaslui;
· Liceul Teoretic ”Emil Racoviţă” Vaslui; 
· Colegiul Economic ”Anghel Rugină” Vaslui;
· Grup Şcolar Industrial ”Ştefan Procopiu” Vaslui;
· Liceul Tehnologic „Ion Mincu” Vaslui;
· Liceul cu Program Sportiv Vaslui;
· Liceul „Ştefan cel Mare” Codăeşti, Vaslui.
b)Instituţii / organizaţii locale:

· Inspectoratul Şcolar Judeţean Vaslui;
· Casa Corpului Didactic Vaslui; 
· Primăria Municipiului Vaslui;

· Muzeul Judeţean “Ştefan cel Mare” Vaslui;

· Centrul Judeţean pentru Conservarea şi Promovarea Culturii Tradiţionale Vaslui;
· Direcţia Judeţeană pentru Cultură Culte şi Patrimoniul Cultural Naţional Vaslui;
· Palatul Copiilor Vaslui;

· Centrul Şcolar de Educaţie Incluzivă „C. Pufan” Vaslui;
· Centrul Şcolar de Educaţie Incluzivă „Elisabeta Polihroniade” Vaslui;
· Direcţia Generală de Asistenţă Socială şi Protecţia Copilului Vaslui – Complexul de Servicii Comunitare Nr. 1 Vaslui, Centrul de Zi;

· Direcţia Asistenţă Socială Vaslui, Centrul de Zi pentru Copii Şcolari „Bucuria” Vaslui;
· Direcţia Asistenţă Socială Vaslui, Centrul de Zi pentru Persoane Vârstnice „Buna Vestire” Vaslui;
· Centrul de Prevenire, Evaluare şi Consiliere Antidrog al Judeţului Vaslui;
· Centrul Europe Direct Vaslui;

· Casa de Cultură “Constantin Tănase” Vaslui;
· Direcţia Judeţeană pentru Sport şi Tineret Vaslui;
· Inspectoratul Judeţean de Poliţie Vaslui;
· Penitenciarul Vaslui;
· Crucea Roşie Vaslui;
· Episcopia Huşilor, Parohia Rediu
· Asociaţia pentru Tineret ”Emil Racoviţă” Vaslui;
· Asociaţia Culturală Europea;
· Asociaţia Culturală „Art-Est” Vaslui;
· Asociaţia ”Domisong” Vaslui.
c)Instituţii / organizaţii naţionale şi internaţionale:
· Universitatea ”Al. I. Cuza” Iaşi;
· Asociaţia Naţională a Bibliotecarilor şi Bibliotecilor Publice din România;
· Biblioteca Judeţeană ,,G. Bariţiu” Braşov

· Reprezentanţa Vaslui a Uniunii Scriitorilor din România - filiala Iaşi;
· Fundaţia World Vision România;

· Ambasada S.U.A. în România;

În cadrul parteneriatelor au fost prevăzute activităţi pentru preşcolari, elevi, studenţi sau alte categorii socio-profesionale. Au fost organizate şi desfăşurate activităţi pentru omagierea unor evenimente sau personalităţi marcante din istoria şi cultura naţională sau universală, expoziţii de carte / rafturi tematice, activităţi de lansare de carte şi întâlniri cu scriitori, conferinţe, workshop-uri, concursuri, vizionări, audiţii muzicale, concerte, activităţi pentru stimularea interesului pentru lectură, dezvoltarea aptitudinilor creative şi interpretative ale copiilor şi adolescenţilor, activităţi de promovare şi cunoaştere a colecţiilor de documente a bibliotecii etc. Ca partener în proiecte europene/internaţionale, biblioteca a reuşit să dezvolte servicii, iar prin activităţile cu caracter internaţional a contribuit la dezvoltarea dialogului multicultural, valorificarea patrimoniului local şi includerea comunităţii vasluiene în circuitul cultural internaţional.
a.2.Analiza SWOT (analiza mediului intern şi extern, puncte tari, puncte slabe, oportunităţi, ameninţări)
Analiza SWOT este un instrument care oferă managementului posibilitatea de a crea strategii prin care să valorifice forţele şi oportunităţile şi să înlăture ameninţările şi slăbiciunile mediului intern şi extern. În activitatea instituţiei, mediul joacă un rol esenţial în definirea strategiilor sale, în sesizarea şi folosirea oportunităţilor de dezvoltare, constituind suportul realizării obiectivelor.
Mediul intern

· resursa umană (personal);
· resursa bugetară (fonduri);
· resursa materială (dotări).
Mediul extern

Factori sociali:

· dezvoltarea societăţii informaţionale;

· dezvoltarea învăţământului şi a cercetării ştiinţifice în toate domeniile;

· nevoia de educaţie permanentă;

· apariţia de profesii noi;

· reconversie profesională;

· excludere socială, şomaj.

Factori tehnologici:

· înnoirea rapidă a tehnologiei;

· dezvoltarea sistemelor de comunicaţie;

· creşterea impactului documentelor electronice;

Factori economici:

· alocaţii bugetare scăzute;

· liberalizarea pieţei muncii;

· inflaţie, preţ de cumpărare, costuri de întreţinere fluctuante.

Factori politici:

· legislaţie de specialitate deficitară;

· necesitatea alinierii legislaţiei la cea a Uniunii Europene;

· reforma administraţiei.
	Puncte tari
	Puncte slabe

	· amplasare în zona centrală a oraşului;

· apartenenţă la un sistem naţional de biblioteci, cu rol de importanţă strategică în cadrul societăţii informaţionale;

· profilul enciclopedic al colecţiilor care servesc celor mai diverse interese de informare, studiu, lectură, educaţie şi recreere ale utilizatorilor
· servicii şi facilităţi, potrivit cerinţelor de la nivelul comunităţii şi al sistemului naţional de biblioteci;

· accesul nediscriminatoriu la informaţie;
· acces gratuit la internet pe staţii de lucru şi acces wireless pentru calculatoarele personale ale utilizatorilor;
· automatizarea serviciilor;

· oportunităţi de informare de la distanţă prin intermediul paginii web a bibliotecii; 

· profesionalismul şi diversitatea specializării personalului;  

· manifestări culturale şi instructiv-educative menite să sporească vizibilitatea instituţiei pe plan local, judeţean şi naţional;

· experienţă în lucrul cu voluntari pentru derularea unor activităţi instructiv-educative şi recreative;

· parteneriate şi colaborarea cu instituţii de cultură, educaţie şi O.N.G. –uri, biblioteci din R. Moldova;

· buna colaborare cu autorităţile judeţene, mass-media.

	· inexistenţa unor filiale;

· lipsa spaţiului privind dezvoltarea serviciilor de bibliotecă;

· spaţiu redus pentru dezvoltarea colecţiilor;

· rafturi de depozitare a colecţiilor de documente neadecvate formatelor publicaţiilor;

· insuficienţa locurilor pentru utilizatori în sala de lectură carte şi periodice;

· oportunităţi reduse de atragere de resurse prin proiecte cu finanţare (lipsa cofinanţării şi inexistenţa unor programe de finanţare pentru domeniul cultură);

· resurse umane insuficiente în raport cu serviciile oferite

	Oportunităţi
	Ameninţări

	· lărgirea pieţei de utilizatori prin creşterea cerinţelor de informare şi comunicare la nivelul tuturor structurilor organizaţionale şi categoriilor de persoane din comunitate;
· dezvoltarea de parteneriate cu structurile administraţiei publice locale, instituţii de învăţământ şi cultură şi cu alte organizaţii abilitate în domeniul educaţiei permanente la nivelul comunităţii;

· colaborarea cu  biblioteci din ţară şi extinderea schimburilor profesionale,  participare la programe naţionale; 

· derularea unor programe de formare profesională la nivel local, în Centrul Judeţean de Formare al bibliotecii;

· existenţa unor programe de formare profesională la nivel naţional;

· posibilitatea dezvoltării pe verticală a rafturilor pentru documente, existenţa sistemelor de rafturi mobile;
	· concurenţa referinţelor din mediul virtual;

· interes scăzut al publicului pentru studiu şi lectură lectură datorită concurenţei noilor tehnologii; 

· dezvoltarea pieţei concurenţiale;

· iminenta epuizare a spaţiilor de organizare şi păstrare a colecţiilor;

· diluarea conţinutului programelor şcolare;

· creşterea preţului pentru achiziţia de documente şi alte resurse;

· absenţa unor programe naţionale de investiţii în domeniul culturii pentru dotări sau spaţii noi.




a.3.Evoluţia imaginii existente şi măsuri luate pentru îmbunătăţirea acesteia

Pentru a se menţine în atenţia comunităţii şi a provoca interesul unor noi segmente de public, biblioteca a acordat o atenţie deosebită acţiunilor de promovare. Promovarea presupune un ansamblu de activităţi care include metode şi tehnici de comunicare realizate cu scopul de a prezenta organizaţia şi produsele pe care le oferă şi de a comunica atributele importante ale produsului. 

Promovarea imaginii bibliotecii s-a realizat prin activităţi care urmăresc: 

· construirea unei imagini pozitive a instituţiei la nivelul comunităţii; 

· menţinerea la un nivel înalt a ţinutei manifestărilor culturale şi creşterea profesionalismului personalului instituţiei;

· fidelizarea utilizatorilor reali / beneficiarilor;

· atragerea de noi utilizatori. 

Biblioteca Judeţeană şi-a consolidat imaginea bună în comunitatea vasluiană, fapt demonstrat de evoluţia parteneriatelor şi activităţilor derulate în colaborare pe tot parcursul anului 2019.
Acţiunile de promovare a activităţilor din biblioteca s-au realizat prin intermediul mai multor canale, informaţia fiind diseminată prin:

· Internet: pagina web a bibliotecii (www.bjvaslui.ro); pagina facebook a bibliotecii (facebook.com/bjvaslui); e-mail adresat partenerilor sau utilizatorilor;

· publicarea în presa locală sau regională a unor articole referitoare la evenimente desfăşurate, noutăţi în colecţiile bibliotecii;

· intervenţii radio, emisiuni televizate;
· editarea şi distribuirea invitaţiilor, fluturaşilor şi a altor materiale informative prin abordarea directă;

· afişarea materialelor tipărite (afişe) în locuri vizibile şi frecventate de publicul ţintă;

· schimbul de publicaţii/tipărituri cu instituţii culturale similare din ţară.
Prin activitatea de promovare Biblioteca Judeţeană „Nicolae Milescu Spătarul” Vaslui a adus în atenţia comunităţii oferta de servicii şi activităţi culturale. Săptămânal a fost realizată Agenda evenimentelor culturale cu activităţile  desfăşurate la Biblioteca Judeţeană Vaslui sau la unităţile partenere şi  promovată pe pagina web / facebook a bibliotecii şi aviziere. Aducerea la cunoştinţa publică a evenimentelor culturale ale instituţiei a reprezentat parte a strategiei de organizare, având ca impact participarea numeroasă a publicului la evenimentele desfăşurate. Pentru fiecare activitate s-au realizat materiale informative precum: afişe, invitaţii, pliante etc. fiind evidenţiate: tipul activităţii, personalităţi participante, locul, data desfăşurării etc. 
A fost realizat şi tipărit calendarul cultural Evenimente şi manifestări culturale, publicaţie care evidenţiază evenimentele culturale, aniversări şi comemorări a unor personalităţi, menit să sprijine cunoaşterea culturii şi civilizaţiei româneşti şi universale şi, totodată, să încurajeze formarea şi susţinerea culturii profesionale.
Colaborarea cu mass-media locală sau regională a constituit o altă modalitate pentru promovarea programelor şi activităţilor, activitatea Bibliotecii Judeţene “Nicolae Milescu Spătarul” Vaslui fiind reflectată în mass-media locală sau regională (presa scrisă, presa online, televiziune, radio). Serviciul informare bibliografică al instituţiei înregistrează prezenţa bibliotecii în canalele de informare, semnalează fiecare apariţie scrisă sau audio-video şi întocmeşte dosarul de presă care cuprinde toate articolele apărute în presa locală sau regională referitoare la instituţie. 

Prezenţa în presa scrisă (ANEXA 1) şi audio-vizuală este ilustrată de cifre care confirmă vizibilitatea bibliotecii judeţene, la nivelul anului de referinţă, astfel:

	presa scrisă
	77

	audio-vizuală
	45


Prin ritmicitatea apariţiilor în mass-media, frecvenţa şi calitatea acţiunilor purtând numele bibliotecii, serviciile oferite, preocuparea de a satisface cerinţe din cele mai diverse ale utilizatorilor, biblioteca şi-a consolidat imaginea pozitivă în comunitatea vasluiană. 
a.4.Măsuri luate pentru cunoaşterea categoriilor de beneficiari
Biblioteca Judeţeană Vaslui asigură pentru toţi utilizatorii/beneficiarii egalitatea accesului la informaţii şi la documente necesare informării, educaţiei permanente, petrecerii timpului liber şi dezvoltării personale fără deosebire de statutul social sau economic, vârstă, sex, apartenenţă religioasă, politică sau etnică.

Pentru cunoaşterea categoriilor de beneficiari ai Bibliotecii Judeţene Vaslui sunt analizate materiale informative extrase din sistemul integrat de bibliotecă TinRead, privind categoriile de utilizatori care apelează la serviciile oferite, împrumutul documentelor de bibliotecă, preferinţele de lectură etc.
Un alt instrument de analiză şi cunoaştere a beneficiarilor bibliotecii îl constituie interpretarea datelor oferite de instrumente curente de consemnare şi raportare lunară şi anuală ale bibliotecii: Raportul statistic PROBIP (Programul Naţional Performanţe Româneşti în Bibliotecile Publice - PROBIP - 2000 iniţiat de Asociaţia Naţională a Bibliotecarilor şi Bibliotecilor Publice din România (ANBPR), Consiliul Directorilor din Bibliotecile Publice din România (CDBPR) şi  desfăşurat cu acordul şi sprijinul Ministerului Culturii), Raportul Statistic Anual (RSA), Raportul Statistic de Utilizare a Bibliotecii (RSU) şi formularul de cercetare  statistică CULT1, aprobat de Institutul Naţional de Statistică. 
O altă metodă de cercetare care conturează profilul beneficiarului o constituie dialogul dintre bibliotecarii de la sălile serviciului Relaţii cu publicul şi utilizatori. Prin comunicarea directă s-au obţinut informaţii privind cunoaşterea preferinţelor şi  necesităţilor de lectură, a nevoilor de informare şi, înregistrarea  sub genericul Părerea dumneavoastră contează, a fost înaintată, periodic, serviciului care se ocupă cu achiziţia, completarea şi dezvoltarea fondului de publicaţii. 
a.5.Grupurile ţintă ale activităţilor instituţiei

Preocuparea permanentă a bibliotecii este de a cunoaşte nevoile de lectură, studiu, informare şi recreere a publicului de toate vârstele şi din toate categoriile sociale şi de a răspunde corespunzător aşteptărilor acestuia. 
S-a avut în vedere extinderea programelor şi proiectelor pentru non-utilizatori şi fidelizarea celor existenţi. Am atras publicul spre bibliotecă prin organizarea de activităţi adecvate în care participanţii să se regăsească din punct de vedere al gradului de răspuns la nevoile lui de beneficiar, calitatea serviciilor oferite, comunicarea bibliotecarului cu utilizatorul, prezentarea noutăţilor editoriale achiziţionate etc.
Categoriile de beneficiari-ţintă ale activităţilor instituţiei sunt:
· preşcolari, elevi (învăţământul primar, gimnazial şi liceal), studenţi;
· adulţi (26-40 ani, 41-60 ani) şi persoane de vârsta a treia, peste 61 ani;
· persoane defavorizate (şomeri, persoane private de libertate, persoane cu disabilităţi);
a.6.Profilul beneficiarului actual

Schimbările din ultimii ani şi anume introducerea noilor tehnologii şi promovarea unor politici de transformare a bibliotecii publice în centru de informare şi documentare a condus la diversificarea modalităţilor de accesare, rezultând trei categorii de beneficiari ai serviciilor de bibliotecă:

-beneficiari ai serviciilor directe, accesate în bibliotecă;

-beneficiari ai serviciilor de animaţie culturală, activităţi instructiv-educative şi recreative;

-beneficiari ai mediului virtual.

Accesul la serviciile oferite de bibliotecă se face în baza Permisului de intrare, eliberat gratuit după completarea Fişei contract, a cărui valabilitate este de 5 ani, conform Legii bibliotecilor şi a Ordinului 2249/2009 pentru aprobarea formularelor tipizate generale de bibliotecă. 

Conform formularelor tipizate specifice activităţii de bibliotecă, în raport cu beneficiarii, aceştia sunt grupaţi după următoarele categorii:

-statutul ocupaţional: profesii intelectuale, funcţionari, muncitori, tehnicieni/maiştri, elevi, studenţi, pensionari, casnice, şomeri, alte categorii;

-vârstă: sub 14 ani, 14-25 ani, 26-40 de ani, 41-60 ani, peste 61 ani;

-naţionalitate: români, alte naţionalităţi;

-sex: masculin şi feminin.
În perioada de valabilitate a Permisului de intrare, 2015-2019, au fost nou înscrişi la bibliotecă 8.181 utilizatori, ceea ce înseamnă că aproximativ 11% din populaţia stabilă a municipiului Vaslui deţine Permis de intrare, iar în număr de 22.619 sunt utilizatori activi care au beneficiat de serviciile oferite:
-împrumut de documente de tip carte la domiciliu (sala de împrumut la domiciliu pentru copii, sala de împrumut la domiciliu pentru adulţi);

-împrumut de documente de tip carte şi periodice la sala de lectură carte şi periodice;

-împrumut de documente audio-video la sala mediateca;

-participare la activităţi instructiv-educative şi recreative;

-acces la Internet, catalogul electronic, baze de date etc.

În ceea ce priveşte gradul de utilizare a serviciilor oferite, Biblioteca Judeţeană a înregistrat în anul 2019 o cifră a frecvenţei de 52.981 beneficiari, din care:
-33.725 beneficiari ai serviciilor directe, accesate în bibliotecă (împrumut de  documente de bibliotecă, consultare documente);

-15.859 beneficiari ai serviciilor de animaţie culturală, activităţi instructiv-educative /recreative, vizite;

-3.397 beneficiari ai serviciilor acces la serviciul Internet şi catalogul electronic.

Pentru perioada raportată, numărul utilizatorilor activi ai Bibliotecii Judeţene „N. M. Spătarul” Vaslui este de 3.911, din care 1.427 utilizatori nou înscrişi, iar 2.484 utilizatori reînscrişi. 
Profilul beneficiarului actual al Bibliotecii Judeţene „N. M. Spătarul” Vaslui poate fi observat din analiza cifrelor prezentate în tabelul de mai jos:
	Utilizatori activi
	3911

	Reînscrişi / vizaţi 
	2484

	Nou înscrişi 
	1427

	Utilizatori înscrişi
	După statutul ocupaţional


	Profesii intelectuale 
	92

	
	
	Tehnicieni / maiştri
	0

	
	
	Funcţionari 
	45

	
	
	Muncitori 
	38

	
	
	Elevi 
	922

	
	
	Studenţi 
	63

	
	
	Pensionari 
	60

	
	
	Casnice 
	38

	
	
	Şomeri 
	16

	
	
	Alte categorii 
	153

	
	După vârstă


	sub 14 
	550

	
	
	14-25 
	519

	
	
	26-40 
	153

	
	
	41-60 
	151

	
	
	peste 61 
	54

	
	După 

Naţiona-litate

	români 
	1405

	
	
	alte naţionalităţi
	22

	
	După

 sex


	feminin
	901

	
	
	masculin
	526


După statutul ocupaţional, situaţia utilizatorilor înscrişi se prezintă astfel: 

[image: image7]
Urmărind structura utilizatorilor, potrivit categoriei de statut ocupaţional, este relevantă activitatea de atragere la lectură şi informare a tuturor categoriilor de utilizatori, însă beneficiarul principal al serviciilor de informare şi documentare este reprezentat de elevi (65%).
 După vârstă, situaţia utilizatorilor înscrişi se prezintă astfel:

Observăm că 74% dintre utilizatori sunt tineri, având categoria de vârsta sub 14 ani şi 14-25 ani, 11% reprezintă categoria 26-40 ani, 11% reprezintă categoria 41-60 ani, iar 4% reprezintă categoria beneficiarilor peste 61 de ani.
În funcţie de gen observăm că, în anul precedent, femeile au utilizat într-un procent de 63% serviciile oferite de biblioteca noastră, în timp ce bărbaţii au apelat la  serviciile bibliotecii într-un procent  de 37%.

Situaţia utilizatorilor înscrişi după categoria gen se prezintă astfel:

În concluzie, beneficiarii actuali ai serviciilor bibliotecii sunt din toate categoriile socio-profesionale, de toate vârstele însă, analizând situaţia utilizatorilor nou înscrişi în bibliotecă, beneficiarul actual al serviciilor de informare şi documentare este preponderent tânăr şi foarte tânăr (74%), majoritar de gen feminin (63%),  provine din mediul educaţiei, reprezentat de elevi.
B)Evoluţia profesională a instituţiei şi propuneri privind îmbunătăţirea acesteia
b.1 Adecvarea activităţii profesionale a instituţiei la politicile culturale la nivel naţional şi la strategia culturală a autorităţii
Strategia pentru Cultură şi Patrimoniu Naţional 2016-2022 consideră cultura un domeniu viu, conectat la societatea contemporană, cu practici deschise şi relevante pentru invidizi şi comunitate. Cele mai importante preocupări sunt sintetizate cu scopul de a descrie un spaţiu al valorilor care stau la baza priorităţilor, obiectivelor, acţiunilor şi măsurile propuse. Cultura trebuie să fie accesibilă unui număr cât mai mare de oameni, iar publicul real şi potenţial trebuie să fie principalul destinatar al actului cultural. Centrarea ofertei culturale pe public şi orientarea acţiunii operatorilor culturali către acesta este un principiu care permite înlăturarea inegalităţilor de acces la cultură şi democratizarea participării la viaţa culturală.
Alături de reprezentanţi ai instituţiilor de cultură subordonate autorităţii şi reprezentanţi ai Consiliului Judeţean Vaslui, Biblioteca Judeţeană Vaslui a lucrat la draftul Strategia culturală a judeţului Vaslui pentru orizontul de timp                    2018-2023. Prin Strategia Culturală a judeţului Vaslui se doreşte creşterea polului de satisfacere şi confort al populaţiei prin intermediul actului cultural, în condiţiile conservării identităţii culturale şi ale globalizării şi creşterea gradului de participare la viaţa culturală, prin acces direct la activităţi diverse şi de calitate, asigurarea continuităţii culturale (educarea tinerei generaţii).
Având în vedere politicile culturale la nivel naţional şi strategia culturală a judeţului Vaslui, instituţia noastră urmăreşte adecvarea programelor şi proiectelor culturale proprii la acestea prin: 
-promovarea culturii locale şi naţionale în context european; 
-conservarea şi valorificarea patrimoniului cultural local şi naţional; 
-sprijinirea culturii române în afara graniţelor prin donaţii de carte, evenimente culturale; 
-readucerea în actualitate, prin organizarea de conferinţe, simpozioane, dezbateri, etc., a marilor momente care au marcat cultura, istoria poporului român; 
-stimularea dialogului intercultural prin organizarea de activităţi şi manifestări culturale şi ştiinţifice la nivel local, regional, naţional şi internaţional.
Biblioteca Judeţeană „Nicolae Milescu Spătarul” Vaslui face parte din categoria bibliotecilor publice şi îndeplineşte atât funcţii complexe de centru de informare cultural-educaţional, ca parte a sistemului informaţional naţional, cât şi funcţii specifice de centru local, organizând activităţi în domeniul informării, lecturii, educaţiei, petrecerii timpului liber. Biblioteca promovează şi serveşte politicile, programele şi proiectele de dezvoltare durabilă la nivelul comunităţii locale. Deţine un bogat patrimoniu info-documentar de tip enciclopedic, iar activitatea instituţiei este orientată permanent spre diversificarea şi modernizarea serviciilor dedicate utilizatorilor. Prin natura resurselor info-documentare, prin spaţiile de care dispune şi oferta de acţiuni culturale, instructiv-educative şi de petrecere a timpului liber, biblioteca este unică în peisajul instituţiilor culturale judeţene. 

b.2 Orientarea activităţii profesionale către beneficiari
În mediul bibliotecar actual, influenţat de o serie de factori, se impune ca activitatea şi oferta bibliotecii publice să fie diversificată şi diferenţiată în funcţie de segmentul de utilizatori vizat, armonizată cu cerinţele de consum ale populaţiei. Tinerii care se formează acum ştiu şi înţeleg din ce în ce mai mult că a învăţa, a putea să te informezi cât mai repede şi cât mai bine, înseamnă progres pentru ei şi pentru societate. Cerinţa de informare este obiectivă, biblioteca trebuie să fie aptă pentru a răspunde acestei cerinţe, trebuie să furnizeze fiecărui utilizator informaţia de care are nevoie în forma pe care acesta o doreşte. Existenţa unei oferte dinamice oferă posibilitatea adaptării rapide la schimbările cererii în timp şi spaţiu, dar şi în funcţie de structura socio-demografică a utilizatorilor. 

Activitatea Bibliotecii Judeţene Vaslui este canalizată spre cerinţele utilizatorilor, spre nevoile lor de lectură, informare şi documentare al căror grad de complexitate creşte continuu (cartea electronică, tehnologia informatică, Internetul etc). Utilizatorii sunt mulţumiţi când aşteptările le sunt confirmate şi rămân fideli bibliotecii noastre pentru o perioadă mai îndelungată de timp, frecventează mai des, împrumută mai multe publicaţii din colecţia bibliotecii, încep să utilizeze şi alte servicii pe care le oferă biblioteca.
În anul de referinţă, anul 2019, Biblioteca Judeţeană ”N. M. Spătarul” Vaslui a înregistrat un număr de 3.911 utilizatori activi (4.360 în anul 2018), au fost difuzate un număr de 52.542 documente de bibliotecă (54.891 în anul 2018), atât pentru împrumut la domiciliu, cât şi pentru studiu în sala de lectură şi a înregistrat o cifră a frecvenţei de 52.981 utilizatori (51.093 în anul 2018), provenind din: împrumutul documentelor de bibliotecă (26.191), consultare documente (7.534), acces la serviciul Internet şi catalogul OPAC (3.397) şi participanţi la activităţi cultural educative/vizite (15.589). 
Valorile indicatorilor utilizatori activi şi documente difuzate, uşor în scădere faţă de anul precedent, sunt determinate de diminuarea populaţiei stabile, scăderea interesului pentru lectură deoarece învăţământul românesc nu pune accent deosebit pe formarea competenţei de lectură, ca o activitate intelectuală de bază a elevului, în cadrul disciplinelor cuprinse în aria curriculară limba şi literatura română, literatură universală, limbi străine etc.
În anul 2019 au fost 251 zile lucrătoare ceea ce înseamnă că frecvenţa medie zilnică pentru consultarea documentelor în sala de lectură carte şi periodice sau împrumut la domiciliu pentru copii şi adulţi, acces Internet şi participanţi la activităţi este de 211 utilizatori / zi.
Biblioteca Judeţeană „Nicolae Milescu Spătarul” Vaslui a desfăşurat numeroase activităţi cultural-educative, cu o largă adresabilitate, venind astfel în întâmpinarea utilizatorilor nu doar cu oferte de lectură, ci cu o gamă generoasă de activităţi, care să corespundă gusturilor tuturor celor interesaţi. 
Ca alternativă pentru petrecere a timpului liber într-un mod plăcut pentru utilizatorii cu vârsta cuprinsă între 6-14 ani au fost organizate activităţi cu rol recreativ, formativ şi educativ: atelier de limba engleză, franceză, spaniolă, germană, cultura şi civilizaţie rusă, atelier de pictură, atelier de origami&quilling, string-art, atelier muzical; educaţie juridică pe înţelesul copiilor, jocuri de enigmistică, şah pentru începători şi avansaţi, Ora poveştilor, Călătorind prin Europa, Ora veselă, Ora de recreere, vizionări filme existente în colecţiile bibliotecii etc. Pentru derularea acestor activităţi, un sprijin important l-au avut voluntarii, specialişti în diverse domenii. 
Pentru creatorii şi iubitorii de lectură au fost organizate, lunar, activităţi în cadrul cenaclului literar ProLITERA.
Biblioteca judeţeană a oferit utilizatorilor şi alte servicii precum: rezervări de documente existente în colecţiile bibliotecii, îndrumarea şi oferirea de informaţii privind utilizarea catalogului electronic, regăsirea de informaţii, referinţe etc. 
 În scopul asigurării dreptului fundamental al utilizatorilor la informare, biblioteca judeţeană a apelat, la solicitarea acestora, la împrumut interbibliotecar  pentru publicaţiile inexistente în colecţiile proprii, cu respectarea legislaţiei în vigoare în acest sens, sau a răspuns solicitărilor venite de la alte biblioteci. În anul 2019 au fost solicitate publicaţii la biblioteci judeţene sau biblioteci universitare (Biblioteca Centrală Universitară „Lucian Blaga” Cluj-Napoca, Biblioteca Judeţeană „A. Ivireanul” Vâlcea, Biblioteca Judeţeană „D, Golescu” Argeş, Biblioteca Judeţeană „V. A. Urechia” Galaţi, iar instituţia noastră a furnizat publicaţii altor biblioteci din ţară (Biblioteca Universităţii „V. Alecsandri” Bacău, Biblioteca Centrală Universitară „M. Eminescu” Iaşi, Biblioteca Municipală „M. Ralea” Huşi, Biblioteca Judeţeană „S. Bădulescu” Sălaj). 
b.3 Analiza principalelor direcţii de acţiune întreprinse
Principalele direcţii de acţiune ale Bibliotecii Judeţene ”Nicolae Milescu Spătarul” Vaslui au vizat: dezvoltarea instituţională, modernizarea mijloacelor tehnice; realizarea programului manifestărilor culturale şi asumarea rolului de coordonator al activităţii bibliotecilor publice din judeţ.
a)Dezvoltarea instituţională, modernizarea mijloacelor tehnice
În acest sens s-au avut în vedere următoarele:

-creşterea, diversificarea şi prelucrarea colecţiilor de documente, potrivit cerinţelor de informare, educaţie ale membrilor comunităţii;
-organizarea, conservarea şi comunicarea colecţiilor potrivit normelor biblioteconomice şi nevoii de satisfacere a intereselor celor mai diverse categorii de beneficiari;
-diversificarea, modernizarea şi îmbunătăţirea bazei materiale a instituţiei.
În conformitate cu cerinţele Legii bibliotecilor nr. 334/2002, biblioteca publică are obligaţia de a-şi dezvolta continuu colecţiile de documente prin achiziţionarea de titluri din producţia editorială curentă şi prin completarea retrospectivă, asigurând criteriile profesionale ale colecţiilor: caracter enciclopedic (lucrări din toate domeniile cunoaşterii), actualitatea colecţiilor şi valoarea ştiinţifică şi culturală. Potrivit art. 40, alin.(12), creşterea anuală a colecţiilor trebuie să fie de minimum 50 de documente specifice la 1.000 de locuitori.
La Biblioteca Judeţeană ”Nicolae Milescu Spătarul” Vaslui, dezvoltarea colecţiilor de documente a avut în vedere o politică de achiziţii bazată pe consultarea ofertelor editoriale, comunicarea cu furnizorii, respectarea cerinţelor de lectură exprimate de utilizatori şi resursele financiare alocate. Diversitatea cerinţelor de lectură, documentare şi informare ale utilizatorilor bibliotecii sunt într-o continuă creştere şi de aceea este necesară îmbogăţirea colecţiilor, păstrând un echilibru între cerere şi ofertă. 

În anul 2019 au fost achiziţionate documente valoroase din punct de vedere cultural şi informaţional, asigurând caracterul enciclopedic al colecţiilor. Colecţiile bibliotecii s-au îmbogăţit cu 9.586 volume (cărţi – 5.104 titluri, documente audio-video – 83 titluri, publicaţii seriale – 142 titluri), cu 3.599 volume mai mult faţă de anul precedent, reprezentând toate domeniile cunoaşterii, în valoare de 193.064,48 lei. Din donaţii s-au adăugat în colecţiile bibliotecii un număr de 6.013 volume, în valoare de 98.072,30 lei, donatori care au oferit un număr impresionant de publicaţii fiind: Rezerva Naţională de Publicaţii a Bibliotecii Naţionale a României (3.737 volume în valoare de 70.100,53 lei).

La nivelul judeţului Vaslui, biblioteca judeţeană îndeplineşte funcţia de Depozit legal local pentru întreaga producţie editorială şi tipografică a judeţului. În acest sens a urmărit modul de aplicare a Legii nr. 111/1995 (republicată), Legea Depozitului Legal Local, a contactat autori, edituri din judeţ şi a trimis adrese către instituţii şi redacţii presă locale. 
Comparativ cu anul 2018, situaţia referitoare la completarea şi dezvoltarea colecţiilor se prezintă astfel: 

	
	2019
	2018

	Cărţi
	7.938 vol.
	5.316 vol.

	Documente audio-video
	272 vol.
	178 vol.

	Publicaţii periodice
	1.358 vol.
	493 vol.

	TOTAL
	9.568 vol.
	5.987 vol.


Reprezentarea grafică privind completarea şi dezvoltarea colecţiilor se prezintă astfel:

După modul de achiziţionare şi suma alocată, situaţia privind dezvoltarea colecţiilor se prezintă astfel:

	Tip document
	Mod de achiziţionare
	Număr 
volume
	Valoare

(lei)

	Carte
	cumpărare
	3.183
	84.162,50

	
	donaţii
	4.610
	90.544,10

	
	depozit legal
	145
	2.178,22

	Documente 

audio-video
	cumpărare
	211
	3.825,00

	
	donaţii
	60
	654,07

	
	depozit legal
	1
	10,00

	Publicaţii seriale
	cumpărare
	161
	7.004,68  

	
	donaţii
	1.125
	3.380,68

	
	depozit legal
	72
	1305,23

	TOTAL
	9.568 volume
	193.064,48 lei


Reprezentarea grafică privind modul de achiziţionare şi suma alocată se prezintă astfel:

Resursele financiare asigurate din fonduri bugetare reprezintă 49%, iar donaţiile provenite de la persoane juridice sau persoane fizice reprezintă 51%. 

[image: image4.png]49%

= cumpdrare

m donatii





Indicele de creşterea anuală a colecţiilor, conform art. 40, alin.(12), minimum 50 de documente specifice la 1.000 de locuitori, la biblioteca judeţeană, la nivelul anului de referinţă, este de 172,68 volume, fiind calculat după formula specifică activităţii bibliotecilor: documente achiziţionate x 1000 / total populaţia stabilă (9.568 vol. x 1.000 loc. / 55.407 loc.).

Rata de înnoire a fondului de documente este de 30 ani, calculată după formula specifică activităţii bibliotecilor: total documente existente / total intrări (290.000 vol. / 9.568 vol.)
Documentele intrate în colecţiile bibliotecii au fost înscrise în evidenţa globală (R.M.F.), individuală (R.I.) şi contabilă, prelucrate biblioteconomic şi repartizate sălilor din cadrul Serviciului relaţii cu publicul. Întregul fond de documente existent în bibliotecă (cărţi, publicaţii seriale, documente audio-video) şi articole din periodice locale sunt reflectate în baze de date constituite prin intermediul sistemului integrat de bibliotecă şi oferă, atât pentru bibliotecari, cât şi pentru utilizatori, avantajul regăsirii cu uşurinţă a informaţiilor privind: autori, titluri, subiecte, edituri, loc de apariţie etc.

Tehnologiile moderne în dezvoltarea serviciilor de bibliotecă au vizat mai multe aspecte: îmbunătăţirea şi întreţinerea reţelei de calculatoare şi a echipamentelor periferice; administrarea sistemului integrat de bibliotecă TinRead, a bazelor de date; procesare text şi imagini, design (DTP). 
Având în vedere dezvoltarea serviciilor şi facilităţilor oferite utilizatorilor bibliotecii a fost necesară redimensionarea reţelei de calculatoare. S-au făcut îmbunătăţiri la resursele existente şi s-a continuat dezvoltarea dotării tehnice la nivel de servicii. Calculatoarele cu un grad avansat de uzură morală şi fizică şi care nu au putut fi recondiţionate sau adaptate cerinţelor actuale au fost scoase din reţea. Pentru îmbunătăţirea şi adaptarea la tehnologiile actuale, în anul 2019 s-au achiziţionat următoarele echipamente: 14 buc. sisteme PC Calculatoare Computer Desktop, 1 laptop, 1 server, Licenţe Microsoft Office, acumulatori UPS, cititoare cod de bare, căşti cu microfon, boxe calculator, 2 imprimante de tip multifuncţional, laser alb-negru, A4, ADF, routere Wireless.
La nivelul instituţiei, reţeaua cuprinde 74 calculatoare în care sunt incluse atât servere, staţii de lucru pentru angajaţi, cât şi calculatoare pentru deservirea utilizatorilor bibliotecii, accesul utilizatorilor la catalogul electronic, consultarea documentelor electronice din colecţiile bibliotecii, Internet, informaţii legislative on-line etc. Calculatoarele pentru utilizatori sunt instalate în sălile Serviciului Relaţii cu publicul: sala mediateca, sala de împrumut la domiciliu pentru copii, sala de împrumut la domiciliu pentru adulţi şi la sala de lectură carte şi periodice.
Pentru asigurarea unui ambient corespunzător desfăşurării activităţilor oferite comunităţii şi îmbunătăţirea bazei materiale a instituţiei, în anul 2019 s-au achiziţionat următoarele: sistem de sonorizare şi proiecţie video care să asigure o bună sonorizare, proiectare şi vizualizare pentru participanţii la activităţile culturale, instructiv-educative şi de informare precum: conferinţe de interes public, seminarii, lansări de carte, întâlniri cu scriitori, vizionări documente audio-video din colecţiile bibliotecii etc, jaluzele/rolete, pianina, scaune pliante, mobilier, rafturi metalice, expozoare  metalice, autoturism Dacia Logan MCV.

Neavând personal angajat care să asigure supravegherea, atât a intrărilor în instituţie, cât şi a spaţiilor unde utilizatorii bibliotecii au acces liber la raft s-a realizat remedierea şi extinderea sistemului de monitorizare video.

 b)realizarea programului manifestărilor culturale
Programul manifestărilor culturale a avut la bază Planul anual de acţiuni în domeniul cultură pentru realizarea în judeţ a obiectivelor cuprinse în Programul de Guvernare, calendarul activităţilor prevăzute în Planul minimal anual, calendarul aniversărilor anuale, activităţi cu caracter periodic şi activităţi propuse în cadrul parteneriatelor, destinate diferitelor categorii de public. Organizarea şi desfăşurarea activităţilor culturale, instructiv-educative şi recreative au vizat:

-diversificarea serviciilor oferite utilizatorilor şi accentuarea rolului bibliotecii de furnizor de servicii informaţionale, de partener în procesul de educaţie permanentă şi de coordonator al vieţii culturale vasluiene;
-consolidarea rolului de centru de educaţie permanentă prin oferirea unor servicii de calitate tuturor categoriilor de utilizatori, încheierea unor parteneriate cu instituţii de învăţământ de toate nivelele, alte instituţii de cultură sau din domenii conexe, locale sau din afara judeţului;
-stimularea dialogului intercultural prin organizarea de activităţi şi manifestări culturale şi ştiinţifice cu caracter local, regional, naţional şi internaţional, în parteneriat cu instituţii şi ONG-uri;
-stimularea interesului pentru valorile culturale locale şi elaborarea de lucrări de referinţă pentru comunitatea locală;
În anul de referinţă au fost organizate 383 activităţi culturale, instructiv-educative şi recreative şi 132 expoziţii şi rafturi tematice. Impactul ofertei culturale este dovedit prin numărul participanţilor care a ajuns la 15.620. (imagini în ANEXA2).
Dintre activităţile, proiectele/programele culturale organizate în anul 2019 amintim: 
Ziua Culturii Naţionale în cadrul căreia au fost organizate activităţi dedicate marelui poet Mihai Eminescu: Pe urmele lui Eminescu: concurs literar, prezentare de carte, atelier de lectură; Mihai Eminescu – Veronica Micle: Destin şi poezie în nemurire: prezentare corespondenţă, prezentare de carte, atelier de lectură; Gând pentru Eminescu: evocare, recital de poezie şi muzică; vizionare: Eminescu – călătorie virtuală în  absolut; expoziţie de carte;
Unirea Principatelor Române a fost marcată prin organizarea activităţilor: Alexandru Ioan Cuza – Domnitorul Unirii; 24 ianuarie 1859 - Unirea Principatelor Române; 24 ianuarie 1859 - 160 de ani de la Unirea Principatelor Române: sesiune de referate Mica Unire; expoziţie de carte;

Ziua Internaţională  a Nonviolenţei în Şcoală a prilejuit organizarea unor activităţi de informare şi promovare a educaţiei bazată pe respect şi armonie: Fii inteligent, nu violent!; Cuvintele dor, violenţa răneşte;

Ziua Internaţională a Cititului Împreună a prilejuit organizarea unor ateliere de lectură, având ca scop stimularea atenţiei, imaginaţiei şi a descoperi interesul pentru lectură: Din lecturile copilăriei;

Dragobete – tradiţii şi obiceiuri a fost marcată prin organizarea unor activităţi de informare şi promovare a tradiţiilor specifice sărbătorii: De Dragobete - cărţi, mesaje şi emoţii, Fărâme de suflet în zodia iubirii;

Ziua Naţională Constantin Brâncuşi a fost marcată prin organizarea unor activităţi de prezentare, având ca scop cunoaşterea operei marelui sculptor: Constantin Brâncuşi – măreţia absolutului; Brâncuşi sau nostalgia infinitului;

Mărţişorul, simbol al primăverii a prilejuit organizarea recitalului de muzică şi poezie Mărţişoare muzicale,  atelier de creaţie Un mărţişor şi o felicitare, cu drag, pentru fiecare; expoziţie de carte;
Ziua Internaţională a Francofoniei marcată prin organizarea activităţii Voyage en Francophonie, activitate de informare, prezentare de carte în limba franceză din colecţiile bibliotecii,  prezentarea lucrării despre scriitori francezi omagiaţi în anul 2019;

Ziua Internaţională a Poeziei a fost prilej de a organiza activităţile: Poezia-creaţia ritmică a frumuseţii în cuvinte; Seară de poezie, recital de poezie susţinut de membrii Cenaclul literar „ProLitera” al Bibliotecii Judeţene Vaslui şi Cenaclul literar „Poesis Moldaviae”; 

27 Martie - Ziua Mondială a Teatrului  a fost marcată prin expuneri privind însemnătatea zilei, prezentări de scenete Mici actori în bibliotecă, dramatizare din opera lui Ion Creangă, recital de poezie etc;

Ziua Internaţională a Cărţii pentru Copii şi Tineret a fost marcată prin organizarea unor activităţi de informare, prezentare de carte, dezvoltarea interesului pentru lectură;
Ziua Mondială a Cărţii şi Dreptului de Autor; Ziua Bibliotecarului, marcată prin activităţi de promovare a lecturii, colecţiilor şi serviciilor: Ziua cărţii este în fiecare zi, Pledoarie pentru lectură, Istoria fascinantă a cărţii, expunere privind Ziua Internaţională a Cărţii şi a Dreptului de Autor: dreptul de autor şi drepturile conexe, plagiat;

Ziua Internaţională a Romilor a prilejuit organizarea unei activităţi în cadrul căreia au fost susţinute comunicările: Situaţia romilor din Moldova sec. XIV-XIX: studii şi documente istorice, Politicile educaţionale aplicate romilor în judeţul Vaslui, Accesul grupurilor defavorizate la serviciile de sănătate, Romii în literatura românească;
Sărbătorile Pascale au prilejuit organizarea activităţii Zâmbete de Paşti, ateliere de creaţie, expoziţie de carte;  

Ziua Europei  a fost marcată prin organizarea activităţilor Unitate în diversitate, 9 Mai – Semnificaţii istorice româneşti şi europene şi a expoziţiilor de carte: Europa – istorie, cultură, civilizaţie; Uniunea Europeană şi provocările anului 2019: România, Uniunea Europeană;
Săptămâna Naţională a Voluntariatului a prilejuit organizarea activităţilor Biblioteca vie, Voluntarii în universul copilăriei cu participarea voluntarilor bibliotecii din programul de voluntariat “Călători pe drumul culturii”;

Ziua Naţională a Portului Tradiţional din România a fost marcată prin activitate de informare şi promovare a tradiţiilor populare;

Ziua Internaţională a Copilului a fost marcată prin organizarea activităţilor: Copilăria un basm fără sfârşit, Copilăria şi imaginea ei în literatură etc.;

Ziua Internaţională a Iei – Sărbătoarea Sânzienelor a prilejuit organizarea unor activităţi de promovare a tradiţiilor populare;

Ziua Europeană a Patrimoniului, marcată prin organizarea expoziţiei de carte Biblioteca, păstrător al mărturiilor scrise;

Ziua Europeană a Limbilor a fost marcată prin activităţi de expunere privind semnificaţia zilei, recital de versuri, recital muzical şi prezentare colecţii în limbi străine;

Ziua Internaţională a Persoanelor Vârstnice ; Ziua Internaţională a Muzicii,  a fost marcată prin prezentarea unui recital muzical dedicat persoanelor vârstnice  ”Armonii de toamnă”;

Ziua Educaţiei Nonformale a fost marcată prin prezentarea unor metode de educaţie nonformală în rândul adolescenţilor;

Ziua Internaţională a Toleranţei a prilejuit organizarea activităţii Toleranţa – atributul umanităţii;

Ziua Internaţională a Drepturilor Copilului a fost marcată prin organizarea unor activităţi de informare şi dezbateri pe tema Drepturile copiilor;

Ziua Internaţională pentru Acţiune Climatică  a prilejuit organizarea unor activităţi de informare şi prezentare de carte;
Ziua Naţională a României a fost marcată prin organizarea activităţilor: 1 Decembrie – Ziua Marii Uniri, UNIREA, Naţiunea a făcut-o!, 1 Decembrie - Vis împlinit;

Obiceiuri şi tradiţii de Crăciun şi Anul Nou a fost prilej de prezentare a unor obiceiuri tradiţionale specifice sărbătorilor de iarnă;

Zilele Culturale ale Municipiului Vaslui au prilejuit organizarea expoziţiei Artă şi îndemânare, care a cuprins lucrări realizate la atelierul de creaţie (origami, quilling, stringart, pictură) din proiectul „Biblioteca de vacanţă” şi festivitatea de premiere a lucrărilor.

Zilele Bibliotecii au prilejuit organizarea şi desfăşurarea activităţilor: Sfântul Nicolae – ocrotitorul copiilor; festivitatea de premiere a concursului de scrisori Spiriduşii lui Moş Crăciun, concurs adresat copiilor din învăţământul primar; concurs: Nicolae Milescu Spătarul – personalitate vasluiană în cultura română, concurs adresat elevilor de la instituţii liceale vasluiene; recital de pian: Corina Răducanu & Eugen Dumitrescu, elevi – Asociaţia Duo Art Studio Vaslui, elevi, Şcoala de Muzică, microrecital de jazz Mihaela şi Cristian Gârlea, conferinţa, lansare de carte, Amiaza cărţilor junimiste – semnale editoriale, etc;

Aniversări/Comemorări personalităţi marcante ale culturii -  în cadrul căreia au fost organizate activităţi de evocare şi omagiere. La nivelul sălilor de la relaţii cu publicul au fost organizate expoziţii şi rafturi tematice cu publicaţii existente în colecţiile bibliotecii.

Dialogul artelor – interferenţe de muzică şi poezie, activitate în cadrul căreia au fost organizate: recital vocal-instrumental, recital de poezie, audiţii muzicale etc;

Muzică şi cinematecă la bibliotecă – activitate în cadrul căreia au avut loc vizionări individuale sau în grup pentru a pune în valoare documentele audio-video existente în colecţiile mediateca, ecranizare opere literare din programa şcolară învăţământ primar, gimnazial, liceal, prezentare înregistrări audio-video ale unor concerte, recitaluri etc. 

Cenaclul literar ProLITERA - activitate cu caracter lunar, adresată creatorilor şi iubitorilor de literatură;

Proiectul naţional Şcoala altfel – Să ştii mai multe să fii mai bun a cuprins o gamă variată de activităţi de promovare a colecţiilor bibliotecii şi a serviciilor, vizionări de filme artistice şi documentare, programe literar-artistice, concurs pe diverse teme etc. 

Proiectul Biblioteca de vacanţă, derulat în perioada iulie-august, a cuprins o gamă variată de activităţi instructiv-educative şi recreative pentru copii (7-14 ani): atelier de limba engleză, franceză, spaniolă, germană, cultură şi civilizaţie rusă; atelier de creaţie origami, quilling, stringart; atelier de pictură, atelier muzical; educaţie juridică pe înţelesul copiilor, jocuri de enigmistică, şah pentru începători şi avansaţi, Ora poveştilor, Ora veselă, Călătorind prin Europa, vizionări filme existente în colecţiile bibliotecii etc.

Oricând poţi să înveţi ceva a presupus iniţierea utilizatorilor bibliotecii în folosirea calculatorului şi regăsirea în catalogul electronic al bibliotecii a documentelor existente în colecţii;

Proiectul Ora veselă a cuprins activităţi instructiv-educative şi recreative dedicate utilizatorilor copii, 6-13 ani, organizate săptămânal, în timpul anului şcolar, susţinute de voluntarii bibliotecii;

Proiectul Ora de recreere a cuprins activităţi recreative şi informative menite să valorifice abilităţile utilizatorilor copii preşcolari şi şcolari în diverse domenii, organizate săptămânal, în timpul anului şcolar;
Atelierul de pictură a cuprins activităţi  pentru utilizatorii copii, vârsta 7-14 ani, având ca scop însuşirea unor  noţiuni depre tehnicile de desen şi pictură, teoria culorilor si contrastelor de culoare, dezvoltarea creativităţii, organizate săptămânal, în timpul anului şcolar;
Atelierul muzical a cuprins activităţi  pentru utilizatori cu vârsta 5-14 ani, având ca scop însuşirea unor noţiuni în domeniu, dezvoltarea unor abilităţi artistice etc. organizate săptămânal, în timpul anului şcolar;
Conferinţe pe teme de interes public sub genericul ”După-amiezi culturale la Vaslui”,  organizate lunar, având teme diverse. Dintre acestea amintim:

-<<De la Fălticeni, mon amour, la „gurile” Africii>> cu scriitorul Grigore Ilisei prin lume şi prin cărţi, cu participarea prof. univ. dr. Constantin Dram, Universitatea „Al. I. Cuza” Iaşi şi scriitor, Grigore Ilisei (ianuarie);

-D’ale... teatrului, cu participarea prof. univ. dr. Constantin Dram, Universitatea „Al. I. Cuza” Iaşi şi prof. univ. dr. Aurelian Bălăiţă, director, Şcoala Doctorală de Teatrologie Universitatea de Arte „George Enescu” Iaşi (februarie);

-Farmecul străvechi al sărbătorilor de primăvară, cu participarea prof. univ. dr. Constantin Dram  Universitatea „Al. I. Cuza” Iaşi şi lect. univ. dr. Sorin Mocanu, prodecan, Facultatea de Litere, Universitatea „Al. I. Cuza” Iaşi (martie);

-Laic, despre Paşti, cu participarea prof. univ. dr. Constantin Dram, Universitatea „Al. I. Cuza” Iaşi şi prof. univ. dr. Anton Adămuţ, prodecan Facultatea de Filosofie şi Ştiinţe Social-Politice, Universitatea „Al. I. Cuza” Iaşi (aprilie);

-Biblioteca şi societatea creativă, cu participarea prof. univ. dr. Constantin Dram, Universitatea „Al. I. Cuza” Iaşi şi scriitorul Dan Nicolae Doboş (mai);

-Capcanele ficţionalului şi cititorul bine informat, cu participarea prof. univ. dr. Constantin Dram  Universitatea „Al. I. Cuza” Iaşi (iunie);

-Centenar după... Centenar: retrospectivă istorică, cu participarea prof. univ. dr. Constantin Dram, Universitatea „Al. I. Cuza” Iaşi şi dr. Liviu Brătescu, Institutul de Istorie „A. D. Xenopol” Iaşi (iulie);

-Scriitorul între biografie şi operă, cu participarea prof. univ. dr. Constantin Dram, Universitatea „Al. I. Cuza” Iaşi şi prof. dr. Pavel Toma (septembrie);

-Misterele vieţii de după moarte, cu participarea prof. univ. dr. Constantin Dram, Universitatea „Al. I. Cuza” Iaşi şi prof. univ. dr. Nicu Gavriluţă, Universitatea „Al. I. Cuza” Iaşi (octombrie);

-Ipostaze, (ne)fericiri şi iluzii ale dascălilor de ieri şi de azi, cu participarea prof. univ. dr. Constantin Dram, Universitatea „Al. I. Cuza” Iaşi şi conf. univ. dr. Emanuela Ilie, Universitatea „Al. I. Cuza” Iaşi (noiembrie);

-1989-2019 : TREI DECENII, cu participarea prof. univ. dr. Constantin Dram, Universitatea „Al. I. Cuza” Iaşi şi cercetător, doctor, Liviu Brătescu, Institutul de Istorie „A. D. Xenopol” (decembrie).

Pentru promovarea noutăţilor editoriale, scriitorilor de marcă şi autorilor locali au fost organizate activităţi de lansare de carte, întâlnire cu scriitori. În anul 2019 au fost prezentate volumele: Istorie, familie, tradiţie şi dăinuire, autor Valeriu Lupu; Războiul monumentelor: soarta monumentelor din Basarabia, Bucovina de Nord, Transnistria din perioada 1918-1944, autor Iulian Rusanovschi; Dincolo de viaţă,  autor Daniel Grosu; 101 vasluieni pentru 100 de ani, autor D.V. Marin; Ediţii - Mihai Eminescu, editor Aurel Ştefanachi; Globalizare şi identitate românească. Dialoguri culturale, autor Nicu Gavriluţă, Ioan Holban; Noile religii seculare. Corectitudinea politică, tehnologiile viitorului şi transumanismul, autor Nicu Gavriluţă; Vara celor cinci sânziene, autor Nina Toma; Amintiri şi scrum = memories and ashes, autor Liliana Elena Muştiuc; Piedici vremelniciei, autor Alina Tanasă; Convorbiri cu Theodor Codreanu, autor Elena Condrei; Anotimpurile Himerei,  autor Daniela Oatu; -111 valori naţionale pentru Vaslui: jurnalism cultural, autor Dumitru V. Marin; Zâmbete pe... NeVe: grafică satirică, autor Nicolae Viziteu; Şcoala literară de la Huşi şi din împrejurimile fălciene : album prosopografic, autor Petru Ioan; O sută şi una de poezii, Ultima călătorie a lui Ulise, autor Nicolae Dragoş, Scriitori vasluieni, autor Theodor Codreanu; Călătorie pe tărâmul visării: antologie de literatură pentru copii şi tineret. 

În colaborare cu Inspectoratul Şcolar Judeţean Vaslui şi cu bibliotecile publice din judeţul Vaslui a fost organizată Ediţia I a concursului judeţean de creaţie literară „Mlădiţe literare”. Concursul s-a adresat copiilor cu vârsta cuprinsă între 10 şi 18 ani şi s-a desfăşurat pe două categorii de vârstă, având 103 participanţi cu 190 de lucrări. În urma jurizării au fost acordate diplome şi premii: Marele premiu, 2 Premiul I, 2 Premiul al II-lea, 2 Premiul al III-lea şi 8 Menţiuni, lucrările premiate fiind cuprinse în publicaţia ”Mlădiţe literare”.

La invitaţia Ambasadei Statelor Unite ale Americii şi Consiliile Americane pentru Educaţie Internaţională, Biblioteca Judeţeană „Nicolae Milescu Spătarul” Vaslui şi voluntarii  din programul de voluntariat al bibliotecii „Călători pe drumul culturii” s-au alăturat Proiectului 4/4PentruPrieteni, organizând activitatea „Un zâmbet pentru bunici” desfăşurată la Centrul de Asistenţă Medico-Socială Băceşti, jud. Vaslui. 
Fiind partener în proiectul Tineret responsabil pentru o natură curată, proiect  finanţat de Ministerul Tineretului şi Sportului şi Direcţia Judeţeană pentru Sport şi Tineret Vaslui, implementat de Fundaţia Pentru Tineret Vaslui, Biblioteca Judeţeană a derulat activităţi recreative şi instructiv-educative pentru adolescenţi şi voluntari în cadrul programului de voluntariat al bibliotecii.  

În colaborare cu Asociaţia Naţională a Bibliotecarilor şi Bibliotecilor Publice din România a fost organizat workshopul „Bibliotecile publice implicate active în combaterea ştirilor false în România rurală” susţinut de doi prezentatori din S.U.A., în cadrul unui program finanţat de către Ambasada S.U.A. la care au participat 25 de bibliotecari din bibliotecile comunale din judeţul Vaslui. 

Prin varietatea serviciilor şi informaţiilor oferite, biblioteca a devenit un centru de coordonare al vieţii culturale vasluiene şi păstrătoare a memoriei locale.

c)asumarea rolului de coordonator al activităţii bibliotecilor publice din judeţ

În acest sens s-a avut în vedere îndeplinirea sarcinilor care îi revin în calitate de bibliotecă judeţeană, conform prevederilor Legii Bibliotecilor nr.334/2002, cu modificările şi completările ulterioare şi susţinerea unei politici de promovare a calităţii resurselor umane, prin perfecţionarea profesională a angajaţilor bibliotecii.
Având rol de coordonare metodologică pentru bibliotecile publice din judeţ, Biblioteca Judeţeană ”Nicolae Milescu Spătarul” Vaslui a desfăşurat o serie de acţiuni orientate spre îmbunătăţirea activităţii bibliotecare în sprijinul utilizatorilor, optimizarea relaţiilor de colaborare între biblioteci, asistenţa de specialitate, diseminarea informaţiilor, formarea continuă a bibliotecarilor etc. 

În anul 2019, la nivelul judeţului au fost funcţionale 69 de biblioteci publice: 65 biblioteci comunale, 2 biblioteci orăşeneşti, 2 biblioteci municipale. În bibliotecile din 12 comune: Boţeşti, Creţeşti, Dăneşti, Dragomireşti, Dumeşti, Fălciu, Ivăneşti, Pădureni, Soleşti, Stănileşti, Zăpodeni, Zorleni nu există bibliotecar angajat, iar în comunele: Fruntişeni, Pogoneşti, Puşcaşi, Rafaila, nu exista biblioteca.
 Pentru a urmări activitatea profesională a bibliotecarilor şi a sprijini îmbunătăţirea performanţei la nivelul întregii reţele de biblioteci publice din judeţ au fost efectuate vizite în teritoriu. În cadrul acestor vizite s-au urmărit aspecte ce ţin de: dezvoltarea colecţiilor, evidenţa colecţiilor, organizarea colecţiilor şi a cataloagelor, activitatea de relaţii cu publicul, activităţile culturale derulate de bibliotecă, pregătirea profesională s.a. Au fost întocmite şi oferite bibliotecarilor, din bibliotecile publice, materiale profesionale: caiet de evidenţă a activităţii de bibliotecă, tabele de autori, catalogarea, clasificarea şi cotarea documentelor de bibliotecă şi alte tipizate utile pentru desfăşurarea în bune condiţii a activităţii. 

Au fost organizate colocviile profesionale: Anul 2018 în bibliotecile comunale, orăşeneşti şi municipale şi Biblioteca publică, spaţiu activ în comunitate cu participarea bibliotecarilor din bibliotecile publice din judeţul Vaslui. În cadrul acestor colocvii a fost făcută o analiză a activităţii bibliotecarilor şi bibliotecilor publice din anul precedent, au fost purtate discuţii pe marginea activităţii bibliotecilor în anul 2019, s-au stabilit, de comun acord, unele direcţii pentru anul 2020 şi s-au înmânat diplome bibliotecarilor cu rezultate deosebite în activitatea desfăşurată în anul anterior. 

Fiind absolut fundamental ca bibliotecarii să parcurgă periodic programe de specializare pentru formarea unui statut profesional temeinic a fost organizat în Centrul de Formare al Bibliotecii Judeţene, în colaborare cu ANBPR, modulul I din cursul de pregătire Bazele biblioteconomiei - curs de calificare/perfecţionare bibliotecar studii medii/superioare. 
C)Organizarea, funcţionarea instituţiei şi propuneri de restructurare şi/sau de reorganizare, pentru mai buna funcţionare, după caz  
c1)măsuri de organizare internă
Biblioteca Judeţeană „Nicolae Milescu Spătarul” Vaslui funcţionează în baza Regulamentului de Organizare şi Funcţionare şi a Organigramei şi Statului de funcţii, aprobate de Consiliul Judeţean Vaslui. Conform Hotărârii Consiliului Judeţean Vaslui nr. 85/2019, Organigrama şi Statul de funcţii (ANEXA 3) cuprinde 42 de posturi, din care 5 posturi de conducere şi 37 posturi de execuţie. 
Structura organizatorică a Bibliotecii Judeţene Vaslui are următoarea componenţă:

· Serviciul financiar-contabilitate, juridic, resurse umane, administrativ

· Serviciul informatizare, informare bibliografică, prelucrarea şi completarea colecţiilor; 

· Serviciul relaţii cu publicul (sala de împrumut la domiciliu pentru copii, sala de împrumut la domiciliu pentru adulţi, sala de lectură carte şi periodice,  sala mediateca)

· Serviciul programe şi proiecte culturale, metodic, conservare şi   restaurare documente

Gradul de ocupare al posturilor este de 88%, reprezentat prin 26 posturi - personal de specialitate (bibliotecar, conservator, inginer de sistem), 6 posturi - personal administrativ (contabil şef, consilier juridic, secretar, referent, şofer, muncitor calificat), 3 posturi personal de întreţinere (îngrijitor).
	
	Ocupate
	Vacante
	Total

	Nr.total de funcţii
	35
	7
	42

	Nr.total de funcţii de conducere
	5
	0
	5

	Nr.total de funcţii de execuţie
	30
	7
	37


Grafic, reprezentarea gradului de ocupare a posturilor arată astfel: 

[image: image5.png]17%

M posturi ocupate

posturi vacante





	
	Total

posturi
	Ocupate
	Vacante

	Serviciul financiar-contabilitate, juridic, resurse umane, administrativ
	10
	9
	1

	Serviciul informatizare, informare bibliografică, prelucrarea şi completarea colecţiilor
	8
	6
	2

	Serviciul relaţii cu publicul (sala de împrumut la domiciliu pentru copii, sala de împrumut la domiciliu pentru adulţi, sala de lectură carte şi periodice,  sala mediateca)
	15
	14
	1

	Serviciul programe şi proiecte culturale, metodic, conservare şi restaurare documente
	8
	5
	3


Pentru asigurarea serviciilor şi pentru îmbunătăţirea calităţii acestora, în anul 2019, respectând legislaţia în vigoare, au fost aduse modificări ale Organigramei şi Statului de funcţii şi supuse aprobării Consiliului Judeţean Vaslui, astfel:

· Modificarea Organigramei şi a Statului de funcţii de la data de  26.01.2019,  în urma ocupării postului vacant de şofer;

· Modificarea Organigramei şi a Statului de funcţii de la data de  01.02.2019,  în urma ocupării postului vacant de îngrijitor;

· Iniţierea şi aprobarea modificării Organigramei şi a Statului de funcţii prin Hotărârea Consiliului Judeţean Vaslui nr. 85/23.04.2019, ca urmare a promovării unei persoane în grad profesional imediat superior, din bibliotecar S grad I în bibliotecar S grad IA;

· Modificarea Organigramei şi a Statului de funcţii de la data de  13.05.2019, în urma  vacantării postului de îngrijitor;

· Modificarea Organigramei şi a Statului de funcţii de la data de  24.06.2019, în urma ocupării postului vacant de   îngrijitor;

· Modificarea Organigramei şi a Statului de funcţii de la data de  01.12.2019, în urma ocupării postului vacant de  referent IA;

Pentru buna organizare şi funcţionare a instituţiei au fost dispuse, prin decizii interne, delegări de sarcini, având ca scop eficientizarea activităţii la nivelul serviciilor instituţiei. 
În sprijinul activităţii de specialitate şi administrative a instituţiei, la Biblioteca Judeţeană Vaslui funcţionează comisii de lucru, numite prin dispoziţia managerului, după cum urmează: 
· Comisii de specialitate: Comisia de achiziţii a documentelor specifice bibliotecii;  Comisia de casare a documentelor specifice bibliotecii;
· Comisii tehnice: Comisia de achiziţie şi recepţie a obiectelor de inventar şi mijloacelor fixe; Comisia de casare a obiectelor de inventar şi mijloacelor fixe; Comisia tehnică de prevenire şi stingere a incendiilor; Comisia de siguranţă şi sănătate în muncă;
· Comisia cu atribuţii de monitorizare, coordonare şi îndrumare metodologică a Sistemului de Control Intern/Managerial care întocmeşte documentele care atestă implementarea şi dezvoltarea sistemului la nivelul instituţiei.

Pentru desfăşurarea în bune condiţii a activităţii s-au luat măsurile necesare privind asigurarea normelor de Securitate şi sănătate în muncă şi Prevenirea şi stingerea incendiilor.
c2)propuneri pentru modificarea reglementărilor interne

În anul 2019, respectând legislaţia în vigoare, a fost modificată Organigrama şi Statul de funcţii în concordanţă cu structura serviciilor şi repartizarea posturilor pe servicii şi grade/trepte profesionale, supuse aprobării Consiliului Judeţean Vaslui şi a fost revizuit Regulamentul Intern şi Regulamentul Serviciilor pentru Public şi, urmare a unor modificări de natură legislativă, au fost aduse completări. 

Urmare a aplicării Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) au fost stabilite la nivelul Bibliotecii Judeţene „N. M. Spătarul” Vaslui măsuri tehnice şi organizatorice pentru îndeplinirea obligaţiilor referitoare la securitatea şi controlul sistemelor informatice, în vederea asigurării confidenţialităţii datelor şi informaţiilor, precum şi pentru păstrarea în siguranţă a acestora, în cadrul activităţii curente executate de angajaţii instituţiei.

A fost elaborată Fişa postului pentru personalul nou angajat şi actualizată   pentru personalul la care, după caz, au intervenit modificări privind atribuţiile.
Conform Ordinului S.G.G. nr.600/2018 privind Sistemul de Control Intern Managerial al entităţilor publice, la nivelul Bibliotecii Judeţene „N. M. Spătarul” Vaslui au fost elaborate şi revizuite proceduri operaţionale. Au fost identificate, analizate şi gestionate situaţii de risc, în acest sens a fost elaborată procedura operaţională privind managementul riscului.
c3)sinteza activităţii organismelor colegiale de conducere

Conform prevederilor legislative, în cadrul Bibliotecii Judeţene „Nicolae Milescu Spătarul” Vaslui, funcţionează un Consiliu de Administraţie, care are rol consultativ, format din 5 membri. 

În cadrul şedinţelor Consiliului de Administraţie, convocat de directorul bibliotecii care este totodată şi preşedinte al acestuia, s-au discutat şi au fost adoptate hotărâri cu privire la principalele aspecte legate de bunul mers al activităţii specifice: 

· Bugetul de venituri şi cheltuieli;

· Programul anual de activitate, calendarul evenimentelor/ manifestărilor culturale;

· Încadrarea în nivelul cheltuielilor bugetare aprobate;

· Raportul de activitate al bibliotecii;

· Planul de investiţii, modernizări;
· Structura organizatorică etc.

Şedinţele Consiliului de Administraţie au fost finalizate prin încheierea unor procese-verbale, consemnate în registrul constituit în acest sens.

În cadrul bibliotecii funcţionează şi alt organism cu rol consultativ şi anume, Consiliul ştiinţific, având rol de consultare şi informare, asigurând o bună funcţionare şi colaborare la nivelul tuturor serviciilor. 
c4)dinamica şi evoluţia resurselor umane ale instituţiei (fluctuaţie, cursuri, evaluare, promovare, motivare/sancţionare  

Conform Statului de funcţii şi Organigramei, aprobate prin Hotărârea Consiliului Judeţean Vaslui, la sfârşitul anului 2019, instituţia funcţionează cu  35 de salariaţi, având 7 posturi vacante. În anul de referinţă, conform legislaţiei în vigoare, angajaţi ai bibliotecii judeţene au îndeplinit condiţii de promovare şi, în acest sens, a fost organizat concurs de promovare în grad/treaptă profesională şi a fost organizat concurs pentru ocuparea unor posturi vacante de şofer, îngrijitor, referent. Dinamica şi evoluţia resurselor umane se prezintă astfel:

-începând cu data de 26.01.2019 - angajat pe postul de şofer, studii medii;

-începând cu data de 01.02.2019 - angajat pe postul de îngrijitor, studii generale/ medii;

-începând cu data 23.04.2019 - promovat în grad profesional superior  următor - bibliotecar, studii superioare, grad profesional I, în bibliotecar grad IA;

-începând cu 15.05.2019 - vacantat postul de îngrijitor, studii generale/ medii;
-începând cu data de 24.06.2019 - angajat pe postul de îngrijitor, studii generale/ medii;

-începând cu data de 01.12.2019 - angajat pe postul de referent IA, studii medii;

Managementul resurselor umane din cadrul instituţiei a avut în vedere eficientizarea capitalului uman ca resursă strategică, prin măsuri de formare profesională ale angajaţilor. Fiind un obiectiv de maximă importanţă în ceea ce priveşte menţinerea la un nivel ridicat a nivelului de cunoştinţe profesionale ale personalului, în anul 2019, angajaţi ai instituţiei au participat la cursuri de formare pe diverse teme:
	Denumire
	Nr. participanţi

	Curs de calificare/ perfecţionare bibliotecar studii medii/superioare : Bazele biblioteconomiei (modulul I)
	1

	Curs de specializare Cadru tehnic cu atribuţii în domeniul PSI
	1

	Curs de specializare Auditor în domeniul calităţii, organizat în cadrul proiectului „Calitate şi performanţă: strategie de management la Consiliul Judeţean Vaslui”
	1

	Curs de specializare Expert prevenire  şi combatere a corupţiei, organizat în cadrul proiectului „Etică şi integritate la Consiliul Judeţean Vaslui”
	2


Pentru stabilirea modului şi a măsurii în care angajatul îşi îndeplineşte îndatoririle şi responsabilităţile care îi revin conform postului ocupat, anual se face evaluarea performanţelor profesionale a personalului.

În perioada raportată, în urma evaluării anuale a performanţelor profesionale a personalului bibliotecii, rezultatele evaluării performanţelor individuale au fost lăudabile şi fiecare angajat a primit calificativul Foarte bine. 
c5)măsuri luate pentru gestionarea patrimoniului instituţiei, îmbunătăţiri / refuncţionalizări ale spaţiilor
Patrimoniul Bibliotecii Judeţene Vaslui este format din totalitatea bunurilor sale cu valoare de inventar, imobile şi mobile. Documentele şi bunurile bibliotecii judeţene se constituie în gestiuni, fără garanţii gestionare, dar bibliotecarii răspund patrimonial pentru lipsurile din inventar. Colecţiile bibliotecii sunt formate din următoarele categorii de documente: cărţi, publicaţii seriale, manuscrise, documente audio-vizuale (discuri, casete audio-video, CD-uri). Pentru păstrarea şi conservarea colecţiilor bibliotecii şi pentru a preîntâmpina  deteriorarea/degradarea documentelor de tip carte şi periodice existente s-a avut în vedere asigurarea unui ambient corespunzător. Microclimatul reprezintă un element caracteristic deosebit de important, umiditatea de peste 65% contribuie la creşterea ciupercilor celulozice care compromit ireversibil integritatea hârtiei, iar umiditatea scăzută (sub 40%) duce la scăderea rezistenţei hârtiei, devenind friabilă şi casantă. Ca urmare, atât umiditatea foarte scăzută, cât şi umiditatea excesivă dăunează deopotrivă colecţiilor bibliotecii. Conform legislaţiei în vigoare şi a literaturii de specialitate se impune ca umiditatea relativă a atmosferei depozitelor să fie cuprinsă între 50-65%, valoarea optimă fiind asigurată  prin aparate de  dezumidificare, şi instalaţii de aer condiţionat amplasate în depozitele cu publicaţii de tip carte sau publicaţii periodice ale instituţiei. 

Publicaţiile uzate fizic au fost recondiţionate în laboratorul de conservare documente, iar publicaţiile cu un grad ridicat de deteriorare fizică sau conţinut depăşit din punct de vedere moral, au fost scoase din uz. În anul 2019 au fost eliminate din colecţiile bibliotecii un număr de 959 volume - documente de tip carte. Casarea publicaţiilor s-a făcut conform Legii bibliotecilor nr. 334/2002, republicată, cu modificările şi completările ulterioare, art. 40, alin. (2) eliminarea din colecţii şi casarea unor documente de bibliotecă uzate fizic şi moral.

Spaţiile bibliotecii sunt folosite într-un sistem funcţional care urmează principiul asigurării accesului utilizatorilor, potrivit cerinţelor de informare, studiu, lectură, educaţie şi recreere, desfăşurării activităţii personalului, asigurării condiţiilor optime de păstrare şi conservare a colecţiilor.

În anul 2019 au fost achiziţionate şi montate rafturi metalice în sala de împrumut la domiciliu pentru adulţi şi s-a procedat la organizarea fondului de documente cu acces liber la raft.  
S-au adus îmbunătăţiri ale spaţiilor şi s-au efectuat lucrări de igienizare corespunzătoare în toate spaţiile bibliotecii, asigurând o funcţionalitate corespunzătoare a acestora, condiţii optime pentru organizarea şi păstrarea colecţiilor şi un climat adecvat. 
c6)măsuri luate în urma controalelor, verificării/auditării din partea autorităţii sau a altor organisme de control în perioada raportată
În anul de referinţă, compartimentul de specialitate din cadrul Consiliului Judeţean Vaslui a efectuat la Biblioteca Judeţeană Vaslui o misiune de audit public intern, având ca scop examinarea acţiunilor asupra efectelor financiare pe seama fondurilor publice sau a patrimoniului public, sub aspectul respectării ansamblului principiilor, regulilor procedurabile şi metodologice care le sunt aplicabile. Obiectivele generale ale misiunii de audit au fost:
· Plăţile asumate prin angajamente bugetare şi legale;

· Sistemul contabil şi fiabilitatea acestuia;

· Evaluarea procesului şi a stadiului de implementare a sistemului de control intern managerial;

· Modul de implementare a recomandărilor stabilite prin raportul de audit public intern anterior.

În Raportul de audit public intern au fost consemnate constatări pozitive:

· cheltuielile efectuate au fost prevăzute în bugetele aprobate de către Consiliul Judeţean Vaslui;

· cheltuielile bugetare au fost dimensionate şi structurate având în vedere asigurarea funcţionalităţii structurii bugetare şi în funcţie de priorităţi pentru finanţarea unor acţiuni şi proiecte de interes public, respectându-se principiul bunei gestiuni financiare;

· salariile şi celelalte drepturi de personal au fost stabilite prin dispoziţii ale directorului, având la bază statele de funcţiuni;
· registrele de contabilitate şi fişele de cont pentru operatii diverse şi cele referitoare la creditele aprobate, plăţi şi cheltuieli efective există şi sunt operate corespunzător;

· înregistrările în contabilitate s-a făcut în mod cronologic şi sistematic, pe bază de documente care justificative legale, vizate pentru controlul financiar preventiv şi aprobate de ordonatorul principal de credite;

· controlul financiar preventiv propriu a fost organizat prin dispoziţia directorului şi în conformitate cu prevederile Ordonanţei Guvernului nr.119/1999 privind controlul intern şi controlul financiar preventiv, republicată în 2003, cu modificările şi completările ulterioare, fiind stabilite proiectele de operaţiuni supuse controlului financiar preventiv, precum şi circuitul documentelor supuse controlului financiar preventiv ;
· organizarea şi implementarea sistemului de control intern managerial, cât şi evaluarea acestuia s-a făcut în raport cu standardele de control intern managerial pentru entităţile publice structurate pe cele cinci componente ale controlului intern;
 Evaluarea activităţii financiar contabile, în baza verificărilor şi analizelor efectuate, a permis auditorilor să emită o bună informare conducerii instituţiei privind calitatea sistemului de control intern al entităţii audiate.

Urmare a misiunii de audit financiar efectuată în anul de referinţă de către Camera de Conturi Vaslui la Consiliul Judeţean Vaslui, ordonator principal de credite şi implicit la Biblioteca Judeţeană Vaslui, ordonator terţiar de credite din subordinea acestuia, în Nota de constatare s-a consemnat că „la nivelul ordonatorului terţiar de credite nu s-au constatat abateri de la disciplina financiar contabilă şi bugetară”. 
În urma controlului privind Securitatea şi Sănătatea în Muncă şi  Prevenirea şi Stingerea Incendiilor nu au fost consemnate abateri. Persoanele responsabile cu atribuţii privind Securitatea şi sănătatea în muncă şi Prevenirea şi stingerea incendiilor au asigurat punerea în aplicare a recomandărilor, privind controlul şi supravegherea măsurilor de apărare împotriva incediilor şi de securitate şi sănătate în muncă.
D) Evoluţia situaţiei economico-financiară a instituţiei
d.1 Analiza datelor financiare din proiectul de management corelat cu bilanţul contabil al perioadei raportate
În anul 2019, Consiliul Judeţean Vaslui a alocat pentru Biblioteca Judeţeană „Nicolae Milescu Spătarul” Vaslui un buget de venituri şi cheltuieli de  2.911.800 lei, fiind cu 453.521 lei mai mare faţă de anul 2018. Plăţile au fost efectuate în limita bugetului aprobat, respectând dispoziţiile legale în vigoare.

Situaţiile financiare au fost întocmite în conformitate cu prevederile Legii 82/1991, republicată cu modificările şi completările ulterioare. 

Structurate pe capitole, cheltuielile bugetare se prezintă astfel: 
	Cheltuieli de personal
	2.279.415 lei 

	Bunuri şi servicii
	359.124 lei

	Acţiuni cu caracter ştiinţific şi social-cultural
	            58.684 lei

	Cheltuieli de capital
	190.714 lei


Bugetul cheltuieli pentru personal - include toate cheltuielile legate de personal: salarii, indemnizaţii, sporuri, contribuţii; 

Bugetul cheltuieli pentru bunuri şi servicii - include toate cheltuielile legate de bunuri şi servicii - materiale consumabile, reparaţii, cheltuieli de întreţinere etc.; 

Bugetul cheltuieli pentru acţiuni cu caracter ştiinţific şi social  cultural - include cheltuieli pentru acţiuni culturale;

Bugetul cheltuieli de capital -include cheltuieli pentru dotări, echipamente etc. 

În perioada raportată, ponderea cheltuielilor, structurate pe capitole de cheltuieli, este următoarea:

-ponderea cheltuielilor de personal din totalul cheltuielilor reprezintă 79%;

-ponderea cheltuielilor cu bunurile şi servicii din totalul cheltuielilor reprezintă 12%;
-ponderea cheltuielilor de capital din totalul cheltuielilor reprezintă 7%.
-ponderea cheltuielilor cu acţiunile cu caracter ştiinţific şi social cultural din totalul cheltuielilor reprezintă 2%.
Reprezentarea grafică a cheltuielilor bugetare, structurate pe capitole, arată astfel:

Comparativ cu anul precedent, cheltuielile bugetare relevă următoarele:
	CHELTUIELI
	2019
	2018

	TOTAL  CHELTUIELI
	2.887.937 lei
	2.325.377 lei

	CHELTUIELI DE PERSONAL 
	2.279.415 lei
	1.884.954 lei

	Cheltuieli  salariale în bani 
	2.181.498 lei
	1.777.046 lei

	Cheltuieli salariale în natură
	49.050,00 lei
	44.950,00 lei

	Contribuţii 
	48.867 lei
	62.958 lei

	BUNURI ŞI SERVICII 
	359.124 lei
	255.142 lei

	Bunuri şi servicii
	148.394,00 lei
	123.027,68 lei

	Reparaţii  curente
	18.618,13 lei
	15.420,73 lei

	Bunuri de natura obiectelor de inventar
	79.971,63 lei
	20.983,77 lei

	Deplasări, detaşări, transferări
	3.999,41 lei
	2.498,90 lei

	Achiziţie cărţi, publicaţii, materiale documentare
	94.917,23 lei
	82.988,62 lei

	Pregătire profesională
	3.250,00 lei
	1000,00 lei

	Protecţia muncii
	7.108,80 lei
	6.687,70 lei

	Alte cheltuieli
	2.864,80 lei
	2.534,60 lei

	ACTIUNI CU CARACTER STIINŢIFIC ŞI SOCIAL - CULTURAL
	          58.684 lei
	      120.205 lei

	CHELTUIELI DE CAPITAL
	190.714 lei
	65.076 lei

Plăţile efectuate au fost încadrate în bugetul aprobat. Întocmirea conturilor de execuţie s-a făcut pe fiecare sursă de finanţare şi în cadrul acesteia pe structura clasificaţiei, fiind respectate normele emise de Ministerul Finanţelor Publice pentru întocmirea bilanţurilor contabile şi a conturilor de execuţie.

În proiectul de management au fost prevăzute proiecte şi programe care includ cheltuieli specifice, realizate în mai multe etape, iar pentru anul de referinţă raportarea cheltuielilor este prezentată în tabelul următor:

	Nr. crt.
	Program
	Denumirea proiectului
	Buget prevăzut pe program în 2019 (lei)

	1.
	Completarea şi diversificarea colecţiilor 
	-Noutăţi în bibliotecă 

(Achiziţia de publicaţii)
	95.000

	2.
	Biblioteca – centru cultural, instructiv-educativ şi recreativ
	Acţiuni cu caracter ştiinţific şi social-cultural: După-amiezi culturale la Vaslu, Scriitorii se prezintă, Dialogul artelor, Aniversări, comemorări, evocări, Cenaclul ProLitera, Biblioteca de Vacanţă, Îndemn la lectură şi cunoaştere: concursuri tematice
	39.250

	3.
	Biblioteca – centru editorial
	-Publicaţiile noaste; Imaginea bibliotecii  Editare lucrări: bibliografii, monografii, publicaţii seriale etc);  Editare materiale  informative: afişe, invitaţii, pliante, fluturaşi etc.
	24.750



	4.
	Modernizarea şi diversificarea serviciilor
	-Dezvoltarea infrastructurii informatice

-Biblioteca virtuală

-Oricând poţi să înveţi ceva

-Îmbunătăţirea şi modernizarea serviciilor
	155.320


	5.
	Optimizarea şi îmbunătăţirea spaţiilor
	-Muzică şi cinematecă la bibliotecă

-Remediere şi extindere sistem monitorizare video

-Reamenajarea sălilor şi depozitelor

-Amenajarea holului expoziţional
	146.680


	6.
	Promovarea imaginii bibliotecii
	-Să cunoaştem biblioteca
	800

	7.
	Dezvoltarea competenţelor profesionale şi îndr. metodologică
	-Cursuri de perfecţionare şi consolidare a cunoştinţelor
	3.300

	8.
	Finanţările  nerambursabile – alternativă pentru dezvoltare şi modernizare
	-Împreună reuşim!
	0


Bugetul prevăzut pentru programul minimal anual pentru anul de referinţă 2019 este de 465.100 lei.
În ANEXA 4 la prezentul raport se află Bugetul instituţiei, aferent anului 2019, detaliat pe titluri de cheltuieli şi articole. 
d.2 Evoluţia valorii indicatorilor de performanţă în perioada raportată, conform criteriilor de performanţă ale instituţiei din următorul tabel:

	Nr. crt.
	Indicatori de performanţă*)
	Perioada evaluată 2019

prevăzut
	Perioada evaluată 2019
realizat

	1. 
	Cheltuieli pe beneficiar (subvenţie + venituri – cheltuieli de capital) / nr. de beneficiari
	609,28 lei

	695,75 lei

	2. 
	Fonduri nerambursabile atrase (lei)
	
	

	3. 
	Număr de activităţi culturale 
	120
	383 

	4. 
	Număr de expoziţii temporare
	80
	132

	5. 
	Număr de apariţii media (fără comunicate de presă)
	60
	77 presa scrisă 

45 audio-vizuală

	6. 
	Număr de parteneriate, proiecte educaţionale
	50
	78 parteneriate

	7. 
	Dezvoltarea colecţiilor de documente (cărţi, periodice, documente audio-video)
	5.000 volume
	9.568 volme

	8. 
	Număr de utilizatori activi
	4.900
	3.911 utilizatori

	9. 
	Frecvenţa medie zilnică
	200
	211 utilizatori

	10. 
	Venituri totale, din care:
	2.944.800,00 lei
	2.911.800 lei

	11. 
	- venituri proprii
	-
	

	12. 
	- subvenţii
	2.944.800,00 lei
	2.911.800 lei

	13. 
	Cheltuieli totale, din care:
	2.944.800,00 lei
	2.911.800 lei

	14. 
	- cheltuieli de personal
	2.339.300,00 lei
	2.279.415 lei

	15. 
	- cheltuieli cu bunuri şi servicii
	272.500,00 lei
	359.124 lei

	16. 
	- cheltuieli de capital
	203.000,00 lei
	190.714 lei

	17. 
	- cheltuieli cu acţiunile cu caracter ştiinţific şi cultural
	130.000,00 lei
	58.684 lei


E)Sinteza programelor şi a planului de acţiune pentru îndeplinirea obligaţiilor asumate prin proiectul de management

Se realizează prin raportare la:
1.Viziune

Biblioteca Judeţeană „N. M. Spătarul” Vaslui, prin programele şi activităţile desfăşurate rămâne un important centru cultural, informaţional şi recreativ în viaţa comunităţii, asigurând promovarea valorilor culturale locale, naţionale şi universale. 

Pornind de la analiza mediului extern şi intern al instituţiei, la care se adaugă tendinţele actuale de dezvoltare impuse de societatea informaţională, exprimăm următoarea viziune:

· orientarea activităţii atât spre înţelegerea nevoilor utilizatorilor reali şi potenţiali, cât şi spre creşterea gradului de satisfacţie a acestora; 

· menţinerea şi consolidarea poziţiei în mediul concurenţial local şi naţional, creşterea calităţii serviciilor oferite, dezvoltarea de servicii în concordanţă cu aşteptările utilizatorilor;

·  găsirea unor spaţii care să apropie serviciile de utilizatori,  asigurând un grad mai mare de accesabilitate; 

· creşterea calităţii managementului, promovând excelenţa, experimentul, inovaţia;
· îmbunătăţirea programelor şi proiectelor instituţiei şi dezvoltarea cooperării interinstituţionale la nivel judeţean, naţional şi internaţional;

· dezvoltarea competenţelor profesionale a tuturor categoriilor de personal, asigurând calitatea serviciilor oferite şi îndeplinirea obiectivelor;

· gestionarea riguroasă a resurselor financiare astfel încât rezultatele să fie obţinute cu maximum de eficienţă şi eficacitate. 

2.Misiune

Misiunea Bibliotecii Judeţene “Nicolae Milescu Spătarul” Vaslui este de a asigura accesul liber, gratuit şi nediscriminatoriu la informaţii şi la documentele necesare informării, având valenţe educaţionale şi de formare continuă. Prin structură, servicii şi funcţionalitate, biblioteca serveşte interesele de informare, studiu, lectură şi recreere ale diverselor categorii socio-profesionale de utilizatori. 

3.Obiective (generale şi specifice)

Obiective generale: creşterea performanţei şi consolidarea poziţiei instituţiei în mediul concurenţial.

 Obiective specifice:

-consolidarea şi dezvoltarea instituţională: completarea şi dezvoltarea colecţiilor, creşterea competenţelor personalului;

-diversificarea ofertei culturale, extinderea parteneriatelor şi consolidarea rolului de centru cultural şi educaţie permanentă; 

-promovarea serviciilor, noutăţilor editoriale, scriitorilor de marcă, autorilor locali şi a imaginii instituţiei;

-cunoaşterea şi satisfacerea nevoilor utilizatorilor reali şi potenţiali; 

-dezvoltarea activităţii de coordonare metodologică la nivelul reţelei de biblioteci publice din judeţ;

-aplicarea principiilor de eficienţă în gestionarea resurselor financiare şi asigurarea condiţiilor optime de funcţionare a instituţiei.

4.Strategia culturală, pentru întreaga perioadă de management

Mutaţiile survenite în societatea românească aflată într-o continuă schimbare, atât din punct de vedere economic cât şi socio-cultural determină o redimensionare permanentă a conţinutului şi sferei de preocupări ale instituţiilor de cultură, racordându-se în mod necesar imperativelor prezentului. Strategia este determinarea scopurilor şi obiectivelor unei organizaţii/instituţii pe termen lung, adoptarea politicilor determinate şi alocarea resurselor pentru atingerea scopurilor propuse. Întregul demers în strategia culturală va avea ca punct de reper misiunea instituţiei, aceea de a asigura accesul liber, gratuit şi nediscriminatoriu la informaţii şi la documentele necesare informării, având valenţe educaţionale şi de formare continuă.

Strategia de dezvoltare a bibliotecii pentru întreaga perioadă de management are în vedere următoarele direcţii de acţiune:

· îndeplinirea sarcinilor care îi revin, conform legislaţiei în vigoare, în calitate de bibliotecă judeţeană;

· atragerea unui procent cât mai mare din populaţia adultă către bibliotecă;

· dezvoltarea, organizarea şi conservarea colecţiilor  de documente în scopul facilitării  accesului la informare şi atragerii mai multor categorii de utilizatori; 
· stabilirea priorităţilor  programelor instituţiei în funcţie de categoriile de public;
· diversificarea ofertei culturale şi adecvarea acesteia la consumatorul cultural vasluian;

· organizarea de activităţi culturale care să contribuie la mai buna percepţie a rolului bibliotecii în cadrul comunităţii; 

· consolidarea rolului de centru de educaţie permanentă, prin încheierea unor parteneriate cu instituţii locale de cultură, învăţământ, ONG-uri etc.;

· promovarea şi consolidarea imaginii şi a rolului bibliotecii în cadrul comunităţii, prin abordarea unei politici de marketing eficiente; 

· creşterea vizibilităţii bibliotecii în plan judeţean, regional şi naţional; 

· extinderea cooperării interbibliotecare, cu biblioteci din ţară şi străinătate, în vederea atragerii de noi resurse informaţionale şi a includerii în contextul profesional al bibliotecilor publice europene;

· asigurarea managementului resurselor umane în acord cu politica de dezvoltare a instituţiei, cu obiectivele şi activităţile propuse şi cu respectarea normelor legale în vigoare;

· dezvoltarea capacităţii instituţionale prin asigurarea competenţei resurselor umane, derulând programe de instruire la nivel local, în Centrul Judeţean de Formare cu resurse proprii sau în colaborare cu diverşi parteneri sau participare la nivel naţional;
· formarea continuă a personalului, în scopul dobândirii competenţelor necesare utilizării tehnicii moderne şi facilitarea activităţilor de cercetare în biblioteconomie; 

· intensificarea măsurilor de informatizare şi automatizare a serviciilor specifice, precum şi implementarea de noi tehnologii de informare utile comunicării colecţiilor de documente din patrimoniul instituţiei;

· elaborarea unei politici editoriale coerente, având în vedere stimularea interesului pentru valorile culturale şi ştiinţifice locale prin elaborarea şi publicarea de lucrări de referinţă pentru comunitatea locală;

· eficienţa în administrarea resurselor financiare prin respectarea legislaţiei în vigoare şi fundamentarea cheltuielilor în vederea atingerii obiectivelor stabilite, ţinând cont de priorităţi;
· identificarea de proiecte naţionale şi/sau internaţionale în domeniul de activitate biblioteconomică, dar şi în domenii conexe bibliotecilor;
· atragerea de noi surse de finanţare necesare modernizării serviciilor şi spaţiilor instituţiei;
· dezvoltarea şi menţinerea unui sistem de monitorizare a eficienţei şi eficacităţii proiectelor culturale implementate de instituţie.
Activitatea bibliotecii centrată pe utilizator, orientată social, tehnologic, comunitar va asigura convergenţa conceptelor actuale: comunitate, comunicare, şi conectare în beneficiul publicului larg.

 Implementarea cu succes a strategiei culturale presupune alocare de resurse corespunzătoare, împărtăşirea viziunii, misiunii şi a obiectivelor strategice specifice de către toţi angajaţii instituţiei. De asemenea performanţa poate fi atinsă în timp în urma perfecţionării periodice a personalului şi raportarea permanentă a acestora la cerinţele şi nevoile utilizatorilor care apelează la sistemul bibliotecilor publice. 

5.Strategia şi planul de marketing

Strategia de marketing a Bibliotecii Judeţene ”N. M. Vaslui” vizează îmbunătăţirea performanţei instituţiei. Este un proces prin care încercăm să cunoaştem şi să întelegem utilizatorii, cuprinzând următoarele etape:

1.Analiza de piaţă (analiza SWOT);

2.Planificarea (misiune, obiective, strategii);

3. Implementarea

4. Evaluarea
Pentru cunoaşterea aşteptărilor utilizatorilor reali sau potenţiali vor fi realizate studii de marketing. Cunoaşterea utilizatorilor impune aflarea răspunsurilor la întrebări de tipul:

-Cine sunt utilizatorii bibliotecii, cine utilizează biblioteca?

-Câţi utilizatori există, care este nivelul lor de cultură, ce cunoştinţe au?

-Ce îi determină să vină la bibliotecă?

-În ce perioada a zilei este utilizat serviciul sau biblioteca?

-Ce suporturi sau servicii sunt utilizate în mod special?

În strategia de dezvoltare a instituţiei, fiecărei întrebări îi vor fi aduse clasificări după anumite criterii precum: categorii de vârstă, studii, profesie, provenienţă etc, acordând atenţia cuvenită tuturor categoriilor de public, pornind de la publicul tânăr (elevi, studenţi), aflat în etapa de formare şi dezvoltare, continuând cu publicul adult a căror aşteptări sunt diferite faţă de publicul tânăr şi încheind cu vârsta a III-a (delectare, sănătate, turism etc.). 

Studiul utilizatorilor furnizează date şi concluzii, oferind fundamentele pentru îmbunătăţirea serviciilor oferite sau dezvoltarea unui nou serviciu. Ca metode şi tehnici de analiză a pieţei vom folosi:

· observarea directă a comportamentului utilizatorilor;

· chestionarul de opinie (privind serviciile, conduita şi competenţa bibliotecarilor);

· focus grup (după un plan structurat);

· analiza documentelor, formularelor specifice bibliotecii (liste de sugestii pentru achiziţia de documente de bibliotecă, statistici privind frecvenţa, numărul şi tipul de documente, servicii furnizate, fişierele de împrumut,  propuneri şi sugestii etc.);

· analiza SWOT, instrument care oferă managerului posibilitatea de a crea strategii, valorificând forţele şi oportunităţile şi înlăturând ameninţările şi slăbiciunile mediului intern şi extern.

Prin ansamblul elementelor avute în vedere în stabilirea strategiei de marketing urmărim:

· păstrarea utilizatorilor reali ai bibliotecii şi atragerea unui număr cât mai mare de utilizatori din comunitatea pe care o deservim;

· creşterea numărului de participanţi la activităţi instructiv-educative şi recreative ;
· dezvoltarea colecţiilor de documente de bibliotecă;

· dezvoltarea parteneriatelor cu organizaţii de cultură, educaţie şi nu numai, în vederea desfăşurării diverselor activităţi cultural-educative; 

· diversificarea şi îmbunătăţirea serviciilor oferite şi a programelor; 

· promovarea serviciilor oferite şi activităţilor bibliotecii prin comunicate de presă, conferinţe de presă, realizarea de materiale promoţionale, valorificarea paginii web şi facebook a instituţiei pentru informarea comunităţii în legătură cu evenimente importante desfăşurate.

Prin identificarea nevoilor comunităţii şi a intereselor tuturor actorilor locali, judeţeni  instituţia va concepe şi implementa servicii şi activităţi eficiente în beneficiul comunităţii vasluiene.

6.Programe propuse pentru întreaga perioadă de management

Pentru întreaga perioadă de management la Biblioteca Judeţeană “Nicolae Milescu Spătarul” Vaslui s-au propus următoarele programe:

1.Completarea şi diversificarea colecţiilor de bibliotecă 
2. Biblioteca – centru cultural, instructiv-educativ şi recreativ

3. Biblioteca centru editorial
4. Modernizarea şi diversificarea serviciilor 

5.Optimizarea şi îmbunătăţirea spaţiilor bibliotecii 

6.Promovarea imaginii bibliotecii

7.Dezvoltarea competenţelor profesionale şi îndrumare metodologică

8.Finanţarea nerambursabilă – alternativă pentru dezvoltare şi modernizare

7. Proiectele din cadrul programelor

1.Completarea şi diversificarea colecţiilor de bibliotecă 

1.1 Proiectul: Noutăţi în bibliotecă

2.Biblioteca – centru cultural, instructiv-educativ şi recreativ

2.1 Proiectul: 2018 – Centenarul Marii Uniri

2.2 Proiectul: După- amiezi culturale la Vaslui

2.3 Proiectul: Scriitorii se prezintă

2.4 Proiectul: Dialogul artelor

2.5 Proiectul: Aniversări, comemorări, evocări

2.6 Proiectul: Cenaclul literar ProLitera

2.7 Proiectul: Biblioteca de vacanţă / Îndemn la lectură şi cunoaştere: concursuri tematice
2.8 Proiectul: Lectura în parc
3.Biblioteca centru editorial

3.1.Proiectul: Publicaţiile noaste

3.2. Proiectul: Imaginea noastră
4.Modernizarea şi diversificarea serviciilor 

4.1 Proiectul: Dezvoltarea infrastructurii informatice 
4.2 Proiectul: Biblioteca virtuală 

4.3 Proiectul: Ludoteca 
4.4 Proiectul: Oricând poţi să înveţi ceva 

5.Optimizarea şi îmbunătăţirea spaţiilor bibliotecii 

5.1 Proiectul: Muzică şi cinematecă la bibliotecă

5.2 Proiectul: Amenajarea holului expoziţional

5.3 Proiectul: Amenajare Ludoteca

5.4 Proiectul: Reamenajarea sălilor şi depozitelor

5.5 Proiectul: Separaţie şi branşare energie electrică

5.6 Proiectul: Remediere şi extindere sistem monitorizare video

5.7 Proiectul: Remediere şi extindere sistem de detecţie şi alarmă incendiu

5.8. Proiectul: Hidroizolaţie acoperiş

6. Promovarea imaginii bibliotecii

6.1 Proiectul: Să cunoaştem biblioteca
7. Dezvoltarea competenţelor profesionale şi îndrumare metodologică

7.1 Proiectul: Cursuri de perfecţionare sau consolidarea cunoştinţelor

7.2 Proiectul: Îndrumare metodologică a activităţii bibliotecilor publice din judeţ 

8.Finanţările  nerambursabile - alternativă pentru dezvoltare şi modernizare

8.1 Proiectul: Împreună reuşim!

8. Alte evenimente, activităţi specifice instituţiei, planificate pentru perioada de management

În funcţie de evoluţia socio-economică şi culturală la nivel naţional sau judeţean, în funcţie de schimbările privind nevoia de lectură sau reorientarea utilizatorilor spre alt gen de activităţi, biblioteca adaptează întreaga paletă culturală, instructiv-educativă şi recreativă astfel încât să satisfacă aceste cerinţe. Totodată se va ţine cont de schimbările ce vor surveni în plan educaţional, astfel ca proiectele şi programele instituţiei să fie complementare şcolii şi să răspundă nevoilor de informare şi documentare pe care le au tinerii.

F)Previzionarea evoluţiei economico-financiare a instituţiei cu o estimare a resurselor financiare ce ar trebui alocate de către  autoritate, precum şi a veniturilor instituţiei ce pot fi atrase din alte surse

f.1Proiectul de venituri şi cheltuieli pentru următoarea perioadă de raportare

Pentru următoarea perioadă de management, în vederea eficientizării activităţii, a continuării modernizării serviciilor oferite către comunitate şi a consolidării rolului bibliotecii ca centru de coordonare a vieţii culturale şi ştiinţifice locale, Biblioteca Judeţeană ”N. M. Spătarul” Vaslui a solicitat credite totale în valoare de 2.926.250 lei,  pentru următoarele categorii de cheltuieli:

	 
	Buget solicitat

(lei)

	Cheltuieli de personal
	2.506.750 lei


	Cheltuieli cu bunuri şi servicii
	302.000 lei


	Cheltuieli de capital
	17.500 lei


	Cheltuieli cu acţiunile cu caracter ştiinţific şi social cultural
	100.000 lei



În ANEXA 5 la prezentul raport se află proiectul de Buget al instituţiei, aferent anului 2020, detaliat pe titluri de cheltuieli şi articole. 

f.2 Numărul de beneficiari estimaţi pentru următoarea perioadă de managemet
Pentru anul 2020 estimăm un număr de aproximativ 4000 utilizatori activi.
Evoluţia cifrelor se va corela în mod automat cu modificările demografice ce pot surveni în perioada de referinţă. Dacă tendinţele demografice vor fi în scădere, în mod firesc acest lucru se va reflecta şi în numărul de utilizatori ai serviciilor de bibliotecă. Un element esenţial în această analiză îl reprezintă fluxul demografic dinspre Republica Moldova care nu duce în mod automat la creşterea efectivă/reală a populaţiei municipiului.

f.3 Analiza programului minimal realizat 

Programul minimal este structurat pe un număr de 8 programe principale, care, la rândul lor, cuprind o serie de proiecte care răspund direcţiilor de dezvoltare instituţională urmărite în proiectul de management.
1.Completarea şi diversificarea colecţiilor de bibliotecă 

Programul cuprinde proiectul Noutăţi în bibliotecă şi presupune achiziţia de cărţi, publicaţii seriale, documente audiovizuale etc., asigurând caracterul enciclopedic, actualitatea, valoarea ştiinţifică şi culturală a colecţiilor, în vederea satisfacerii cererii de informare, studiu şi lectură a utilizatorilor.

În anul 2019 în colecţiile bibliotecii s-au îmbogăţit cu 9.568 volume (carte, publicaţii seriale şi documente audio-video) în valoare totală de 193.064,48 lei:
(cărţi: 7938 volume (5104 titluri), în valoare de 176.884,82 lei, provenind din: 
-cumpărare: 3183 volume, în valoare de 84.162,50 lei 
-donaţii Rezerva Naţională de Publicaţii a Bibliotecii Naţionale a României: 3.737 volume, în valoare de 70.100,53 lei
-donaţii persoane fizice: 873 volume, în valoare de 20443,57 lei
-Depozit Legal Local: 145 volume, în valoare de 2.178,22 lei

(documente audio-video: 272 volume (83 titluri), în valoare de 4.489,07 lei, provenind din: 

-cumpărare: 211 volume, în valoare de  3.825,00 lei

-donaţii (Rezerva Naţională de Publicaţii a Bibliotecii Naţionale a României): 60 volume, în valoare de 654,07 lei

-Depozit Legal Local: 1 volum, în valoare de 10 lei

(publicaţii seriale: 1358 volume (83 titluri), în valoare de 11690,59 lei, provenind din:

-cumpărate: 161 volume, în valoare de 7.004,68  lei
-donaţii persoane fizice: 1125 volume, în valoare de 3.380,68 lei
-Depozit Legal Local:  72 volume, în valoare de 1305,23 lei.
2. Biblioteca – centru cultural, instructiv-educativ şi recreativ

Programul implică diversificarea ofertei culturale prin iniţierea şi susţinerea de acţiuni cu caracter ştiinţific şi cultural cu impact asupra comunităţii (conferinţe, lansări de carte, întâlniri cu scriitori, concursuri, concerte, recital de poezie, vizionări, audiţii muzicale, activităţi instructiv-educative, expoziţii de carte/rafturi tematice etc.), dezvoltarea de parteneriate, promovarea şi valorificarea colecţiilor. Programul cuprinde proiectele: După-amiezi culturale la Vaslui, Scriitorii se prezintă, Dialogul artelor, Aniversări, comemorări, evocări, Cenaclul literar ProLitera, Biblioteca de vacanţă, Îndemn la lectură şi cunoaştere: concursuri tematice.
În cadrul proiectelor au fost organizate 383 activităţi culturale şi instructiv-educative la care au participat 15.620 persoane, 132 expoziţii şi rafturi tematice.
3. Biblioteca centru editorial

Acest program presupune editarea de biobibliografii, bibliografii selective pe diverse teme, editarea de publicaţii seriale de cultură, literară, elaborarea de produse de informare şi marketing. Cuprinde proiectele: Publicaţiile noaste şi Imaginea noastră. 
În anul 2019, Biblioteca Judeţeană a continuat editarea revistei Baaadul literar  nr. 9-10 (ianuarie-iunie 2019), Baaadul literar nr. 11 (iulie-septembrie 2019), Baaadul literar nr. 12 (octombrie – decembrie 2019) şi s-au realizat lucrările: revista Milesciana nr.5, revista Milesciana nr.6, volumul Mlădiţe literare,  volumul Scriitori vasluieni, autor Theodor Codreanu, volumul Călătorie pe tărâmul visării: antologie de literatură pentru copii şi tineret, caietul biobibliografic aniversar Elena Poamă - 70: Un OM în slujba cărţii, din seria biobibliografii Personalităţi Vasluiene, nr.13.

Au fost elaborate produse cu caracter informativ precum: afişe, invitaţii, pliante, fluturaşi etc. pentru diferite categorii de activităţi culturale, instructiv-educative şi recreative.

4. Modernizarea şi diversificarea serviciilor 

Pentru a veni în întâmpinarea nevoilor crescânde de informare, documentare şi lectură, ne propunem dezvoltarea sau îmbunătăţirea serviciilor existente, înfiinţarea de noi servicii pentru utilizatori şi dotări tehnice. Programul cuprinde proiectele: Dezvoltarea infrastructurii informatice, Biblioteca virtuală, Oricând poţi să înveţi ceva, Îmbunătăţirea şi modernizarea serviciilor.
Periodic s-a efectuat evaluarea infrastructurii informatice existente (hardware şi software), performanţele programelor informatice, adecvarea acestora la diversitatea activităţilor desfăşurate în instituţie, îmbunătăţirea resurselor existente şi dotare tehnică. S-a avut în vedere şi asigurarea bunei funcţionări a calculatoarelor amplasate în sălile pentru public, destinate  accesului utilizatorilor bibliotecii la Internet şi iniţierea acestora în folosirea calculatorului şi regăsirea documentelor existente în colecţii în catalogul electronic al bibliotecii. Calculatoarele cu un grad avansat de uzură morală şi fizică şi care nu au putut fi recondiţionate sau adaptate cerinţelor actuale au fost scoase din reţea. 
Pentru dezvoltarea infrastructurii informatice şi îmbunătăţirea şi modernizarea serviciilor s-au achiziţionat următoarele: 14 buc. sisteme PC Calculatoare Computer Desktop, 1 laptop, 1 server, Licenţe Microsoft Office, acumulatori UPS, cititoare cod de bare, căşti cu microfon, boxe calculator, 2 imprimante de tip multifuncţional, laser alb-negru, A4, ADF, routere Wireless,  Autoturism Dacia Logan MCV.
5. Optimizarea şi îmbunătăţirea spaţiilor bibliotecii 

Prin acest program asigurăm condiţii adecvate activităţii de lectură, informare şi de petrecere a timpului liber prin ambientare, dotări şi condiţii igienico-sanitare specifice, conform tendinţelor actuale de dezvoltare a bibliotecilor publice, cu respectarea normelor de securitate şi siguranţă în muncă. Cuprinde proiectele: Muzică şi cinematecă la bibliotecă, Remediere şi extindere sistem monitorizare video, Reamenajarea sălilor şi depozitelor, Amenajarea holului expoziţional.
Pentru realizarea proiectelor cuprinse în acest program s-au achiziţionat următoarele: sistem de sonorizare şi proiecţie video, jaluzele/rolete, pianina, remedierea şi extinderea sistemului de monitorizare video, scaune pliante, mobilier birou, rafturi metalice, expozoare  metalice.
6. Promovarea imaginii bibliotecii

Promovarea imaginii bibliotecii vizează informarea cu privire la principalele evenimente, activităţi culturale instructiv-educative şi recreative iniţiate/ organizate de bibliotecă şi prezentarea serviciilor oferite de bibliotecă în scopul atragerii unui număr cât mai mare de utilizatori. 
Activitatea de promovare s-a realizat în cadrul proiectului Să cunoaştem biblioteca prin realizarea şi distribuirea de materiale informative (afişe, invitaţii, pliante etc), apariţii în mass-media scrisă / audio-vizuală, internet, pagina facebook a instituţiei (www.facebook.com/bjvaslui), actualizarea paginii web a instituţiei (www.bjvaslui.ro) etc.
Pentru fiecare activitate s-au realizat materiale informative precum: afişe, invitaţii, pliante etc. fiind evidenţiate: tipul activităţii, personalităţi participante, locul, data desfăşurării etc. Săptămânal a fost realizată Agenda evenimentelor culturale cu activităţile desfăşurate la Biblioteca Judeţeană Vaslui sau la unităţile partenere şi  promovată pe pagina web / facebook a bibliotecii şi aviziere. 
7. Dezvoltarea competenţelor profesionale şi îndrumare metodologică

Programul urmăreşte dezvoltarea competenţelor profesionale ale personalului din bibliotecile publice ale judeţului, îmbunătăţirea imaginii instituţiei în rândul comunităţilor locale prin organizarea de colocvii profesionale, seminarii, workshop-uri de specialitate, cursuri de perfecţionare sau consolidare a cunoştinţelor, îndrumare metodologică şi ştiinţifică. Cuprinde proiectele: Cursuri de perfecţionare sau consolidarea cunoştinţelor şi Îndrumare metodologică a activităţii bibliotecilor publice din judeţ.

Presupune formarea continuă a personalului din bibliotecile publice prin participarea la cursuri organizate special pentru lucrătorii din domeniul culturii.
Fiind absolut fundamental ca bibliotecarii să parcurgă periodic programe de specializare pentru formarea unui statut profesional temeinic a fost organizat în Centrul de Formare al Bibliotecii Judeţene modulul al II-lea din cursul de pregătire Bazele biblioteconomiei – curs de calificare/perfecţionare bibliotecar studii medii/superioare la care au participat bibliotecari din bibliotecile publice din judeţ. 

Pentru dezvoltarea cunoştinţelor profesionale ale personalului, angajaţi ai instituţiei au participat la cursuri de formare precum:

· Curs de calificare/ perfecţionare bibliotecar studii medii/superioare : Bazele biblioteconomiei (modulul I) – a participat 1 angajat;

· Curs de specializare Cadru tehnic cu atribuţii în domeniul PSI – a participat 1 angajat, responsabil PSI;

· Curs de specializare Auditor în domeniul calităţii, organizat în cadrul proiectului „Calitate şi performanţă: strategie de management la Consiliul Judeţean Vaslui” – a participat 1 angajat;

· Curs de specializare Expert prevenire  şi combatere a corupţiei, organizat în cadrul proiectului „Etică şi integritate la Consiliul Judeţean Vaslui” – au participat 2 angajaţi.

În vederea creşterii calităţii serviciilor de bibliotecă Asociaţia Naţională a Bibliotecarilor şi a Bibliotecilor Publice din România susţine pregătirea profesională a bibliotecarilor şi, la nivel naţional, s-au organizat două conferinţe, la care au participat şi reprezentanţi ai bibliotecii, având ca temă:

· Bibliotecile publice – teritorii ale cunoaşterii şi memoriei colective, organizată în perioada 23-25 mai 2019 la Biblioteca Judeţeană ”Astra” Sibiu – au participat 4 angajaţi ai instituţiei;
· Serviciile moderne de bibliotecă şi transformarea digitală, organizată în perioada 20-23 octombrie 2019 la Biblioteca Judeţeană "Kájoni János" Miercurea-Ciuc, Harghita – au participat 6 angajaţi ai instituţiei.
În colaborare cu Asociaţia Naţională a Bibliotecarilor şi Bibliotecilor Publice din România a fost organizat la Biblioteca Judeţeană Vaslui workshopul „Bibliotecile publice implicate active în combaterea ştirilor false în România rurală” susţinut de doi prezentatori din S.U.A., în cadrul unui program finanţat de către Ambasada S.U.A. la care au participat 25 de bibliotecari din bibliotecile comunale din judeţul Vaslui. 

În calitate de for metodologic pentru bibliotecile publice din judeţ au fost desfăşurate acţiuni care au menirea de a sprijini activitatea bibliotecilor publice, acţiuni orientate în special spre perfecţionarea activităţii biblioteconomice în sprijinul utilizatorilor, optimizarea relaţiilor de colaborare între biblioteci, asistenţa de specialitate, diseminarea informaţiilor, formarea continuă a bibliotecarilor etc. 

Au fost organizate colocviile profesionale: Anul 2018 în bibliotecile comunale, orăşeneşti şi municipale şi Biblioteca publică, spaţiu activ în comunitate şi întâlniri tematice zonale la care au participat bibliotecari din bibliotecile publice de pe raza judeţului Vaslui.
8.Finanţările  nerambursabile – alternativă pentru dezvoltare şi modernizare

Programul presupune identificarea şi accesarea unor finanţări nerambursabile care să asigure fondurile necesare construirii unui nou sediu care să răspundă cerinţelor actuale pentru o bibliotecă publică, să permită dezvoltarea serviciilor noi de bibliotecă, să valorifice patrimoniul local şi potenţialul creator al zonei, cuprinde proiectul “Împreună reuşim!”
Biblioteca Judeţeană a fost partener în proiectul Tineret responsabil pentru o natură curată, proiect finanţat de Ministerul Tineretului şi Sportului şi Direcţia Judeţeană pentru Sport şi Tineret Vaslui, implementat de Fundaţia Pentru Tineret Vaslui, în valoare de 13.035 lei. În cadrul proiectului, biblioteca a derulat activităţi recreative şi instructiv-educative pentru adolescenţi şi voluntari din programul de voluntariat al bibliotecii ,,Călător pe drumul culturii”.  

Aşa cum reiese din prezentarea raportului de activitate, Programul minimal şi proiectele propuse în anul 2019 s-au realizat conform prevederilor  contractului de management. Pentru realizarea programelor şi proiectelor au fost implicate atât resurse umane, cât şi resurse financiare. Buna coordonare asigurată de conducerea instituţiei, implicarea personalului şi colaborarea cu partenerii au contribuit la desfăşurarea tuturor activităţilor prevăzute şi la îndeplinirea scopului propus. 

Bugetul prevăzut în Programul minimal anul 2019 pentru realizarea  proiectelor din cadrul programului poate fi observat îm tabelul următor:
	Nr. crt.
	Program
	Denumirea proiectului
	Buget prevăzut (lei)

	1.
	Completarea şi diversificarea colecţiilor 
	-Noutăţi în bibliotecă 
(Achiziţia de publicaţii)
	95.000

	2.
	Biblioteca – centru cultural, instructiv-educativ şi recreativ
	Acţiuni cu caracter ştiinţific şi social-cultural: După-amiezi culturale la Vaslu, Scriitorii se prezintă, Dialogul artelor, Aniversări, comemorări, evocări, Cenaclul ProLitera, Biblioteca de Vacanţă, Îndemn la lectură şi cunoaştere: concursuri tematice
	39.250

	3.
	Biblioteca – centru editorial
	-Publicaţiile noaste; Imaginea bibliotecii : Editare lucrări (bibliografii, monografii, publicaţii seriale etc); editare materiale  informative (afişe, invitaţii, pliante, fluturaşi etc.)
	19.750

5.000



	4.
	Modernizarea şi diversificarea serviciilor
	-Dezvoltarea infrastructurii informatice

-Biblioteca virtuală

-Oricând poţi să înveţi ceva

-Îmbunătăţirea şi modernizarea serviciilor
	80.320

75.000



	5.
	Optimizarea şi îmbunătăţirea spaţiilor
	-Muzică şi cinematecă la bibliotecă

-Remediere şi extindere sistem monitorizare video

-Reamenajarea sălilor şi depozitelor

-Amenajarea holului expoziţional
	35.000

35.000

56.688

19.992

	6.
	Promovarea imaginii bibliotecii
	-Să cunoaştem biblioteca
	800

	7.
	Dezvoltarea competenţelor profesionale şi îndrumarea metodologică
	-Cursuri de perfecţionare şi consolidare a cunoştinţelor
	3.300

	8.
	Finanţările  nerambursabile – alternativă pentru dezvoltare şi modernizare
	-Împreună reuşim!
	0

	TOTAL
	465.100

